Risiko Alzheimer Akibat Gangguan Hati

Penyelidikan baru menunjukkan bahawa gangguan fungsi hati menyumbang kepada risiko Alzheimer dengan kegagalan membekalkan lipid utama ke otak. Jenis makanan yang anda ambil dan berapa banyak ia digunakan dengan baik dalam badan boleh menjadi faktor utama perkembangan
penyakit Alzheimer
.

Menurut penyelidikan terkini yang dibentangkan di Persidangan Antarabangsa Persatuan Alzheimer (AAIC) 2018, pengurangan tahap plasmalogen iaitu kelas lipid yang dihasilkan di hati yang merupakan integral kepada membran sel di dalam otak dikaitkan dengan peningkatan risiko penyakit Alzheimer.

Kajian berkenaan diketuai oleh Dr Mitchel A. King iaitu profesor psikiatri bersekutu di Fakulti Perubatan Perelman, Universiti Pennsylvania dan Pusat Perubatan Hal Ehwal Veteran.

Plasmalogen dicipta di dalam hati dan disebarkan melalui aliran darah dalam bentuk lipoprotein, yang juga mengangkut kolesterol dan lipid lain ke/dari sel-sel dan tisu seluruh tubuh, termasuk otak.

Penyakit Alzheimer adalah penyakit otak progresif yang tidak dapat dipulihkan dan perlahan-lahan memusnahkan kemahiran memori dan pemikiran. Akhirnya, keupayaan untuk melaksanakan tugas mudah juga hilang. Penyakit Alzheimer adalah penyebab demensia yang paling biasa. Sesetengah anggaran mengatakan angka untuk India boleh mencecah setinggi 4 juta.

Kling dan Konsortium Metabolomiks Penyakit Alzheimer yang diketuai oleh Rima F. Kaddurah-Daouk, PhD, di Pusat Perubatan Universiti Duke, telah memperkenalkan tiga indeks untuk mengukur jumlah lipid iaitu nisbah antara plasmalogen, nisbah hubungan rapat plasmalogen dan kombinasu dua kuantiti berkenaan.

Pasukan mendapati bahawa nilai rendah indeks ini dikaitkan dengan kemungkinan penyakit Alzheimer yang lebih tinggi. Selain itu, beberapa paras plasmalogen yang berkurangan telah dikaitkan dengan peningkatan paras protein tau di otak, penanda penyakit Alzheimer.

Menurut Kling, kajian ini menunjukkan pengurangan plasmalogen yang berkaitan dengan usia boleh menyebabkan peningkatan risiko penyakit Alzheimer kerana hati tidak boleh menghasilkannya secukupnya.

Kajian itu juga mempunya pelbagai implikasi menarik seperti hubungan yang berpotensi antara keadaan seperti obesiti, diabetes dan Alzheimer kerana hati perlu bekerja keras untuk memecahkan lemak dari semasa ke semasa. Ini boleh mengakibatkan kemusnahan
peroxisomes
 yang akhirnya mewujudkan plasmalogen yang dapat meningkatkan risiko Alzheimer.

Dalam kajian lain, penemuan ini juga memberi penjelasan kemungkinan kekurangan kesan minyak ikan atau pengurusan DHA terhadap fungsi kognitif atau penyakit Alzheimer. Ia disebabkan kecacatan pada hati yang menghalang asid lemak daripada memasuki plasmalogen yang penting bagi fungsi sinaptik dalam otak, yang boleh menjejas kognisi.

Beberapa gen dikaitkan dengan Alzheimer terlibat dalam pengangkutan lipid atau metabolisme. Oleh itu, penyelidikan sedang berjalan untuk melihat bagaimana perubahan dalam pengeluaran atau pengangkutan lipid mempengaruhi struktur dan fungsi otak.

Menurut Kling, penemuan itu memberi harapan baru terhadap penciptaan pendekatan rawatan dan pencegahan baru penyakit Alzheimer.


Suka Makan Makanan Laut? Tapi Hati-hati, Ada Ikan & 'Seafood' Mengandungi Merkuri

Kebiasaannya,
merkuri
 ditemui dalam produk kecant
ikan
 kulit wajah. Pun begitu, tahukah anda bahawa merkuri juga sebenarnya ada dalam makanan laut? Ketahui jenis makanan laut yang mengandungi merkuri.

Jom teruskan pembacaan anda.

Benarkah merkuri dalam mak
anan laut berbahaya?

Bagi kebanyakan individu, tahap merkuri yang terkandung dalam ikan dan kerang-kerangan bukanlah satu hal yang membimbangkan kerana makanan laut atau
 seafood
 ini secara umumnya adalah makanan yang sihat.

Pengambilannya mengikut kuantiti yang sesuai setiap hari akan menyediakan anda dengan protein berkualiti tinggi dan nutrien serta mineral penting lain.

Selain itu, anda juga perlu tahu bahawa makanan laut adalah rendah lemak tepu dan tinggi asid lemak
omega-3
.

Namun begitu, pengambilannya yang terlalu banyak pula akan menyebabkan tahap merkuri yang tinggi dalam badan.

Ia sangat berbahaya buat
janin
 dan kanak-kanak kerana tahap merkuri yang tinggi boleh merosakkan otak dan sistem saraf mereka.

Jadi,
Food and Drug Administration
 (FDA) dan
Environmental Protection Agency
(EPA) menyarankan bakal ibu,
wanita hamil
, ibu menyusu, dan kanak-kanak harus mengehadkan pengambilan makanan laut mereka.

Wanita hamil tidak boleh makan makanan laut?

Pengambilan
diet yang seimbang
 sangat penting dalam kehidupan seharian terutamanya ketika anda sedang hamil.

Terdapat beberapa jenis makanan yang tidak disarankan oleh pakar nutrisi untuk dimakan oleh ibu hamil termasuklah
 seafood
.

Secara amnya, makanan ini adalah sihat dan selamat untuk dimakan. Namun begitu, terdapat beberapa perkara yang perlu anda ketahui terlebih dahulu.

Wanita hamil perlu mengambil sekurang-kurangnya 200 hingga 350 gram ikan dalam masa seminggu.

Ini kerana ia merupakan jenis makanan yang penting kerana ia kaya dengan protein, zat besi dan
omega-3
.

Wanita hamil yang tidak mempunyai apa-apa komplikasi kesihatan perlu mengambil sekurang-kurangnya 27 mg zat besi setiap hari untuk mengelakkan
anemia
.

Selain itu, wanita hamil juga perlu mengambil 71 gram protein setiap hari untuk memastikan tumbesaran bayi yang sihat.

Ikan juga kaya dengan asid lemak omega-3 yang penting untuk otak dan sistem saraf bayi dalam kandungan.

Asid lemak ini mampu membantu mengelakkan kelahiran bayi pramatang, bayi kurang berat ketika lahir serta mengurangkan risiko praeklampsia.

Jenis makanan laut mengandungi merkuri

Usah risau, bukan semua
 seafood
 mengandungi merkuri! Namun, ada beberapa jenis makanan laut yang anda perlu kawal pengambilannya kerana mengandungi merkuri.

#1 Ikan yang mengandungi merkuri tinggi

Merkuri merupakan bahan toksik yang boleh ditemui dalam beberapa jenis ikan seperti ikan kembung.
Wanita hamil yang makan ikan mengandungi kadar merkuri tinggi berisiko merosakkan
otak bayi
 dan tumbesaran mereka.

Ikan tuna mempunyai amaun merkuri yang sedikit berbanding ikan yang lain dan selamat untuk dimakan oleh wanita hamil.

Namun langkah pencegahan harus dibuat dan pengambilan ikan yang mempunyai kandungan merkuri tidak disyorkan untuk dimakan oleh wanita hamil.

#2 Ikan yang disalai

Ikan yang disalai tidak seharusnya ada dalam diet wanita hamil kerana boleh meningkatkan risiko listeria.
Lebih selamat jika anda makan
 seafood
dalam tin.

Namun harus diingatkan bahawa makanan dalam tin tersebut perlu dipastikan untuk dimasak dengan baik sebelum dimakan oleh wanita hamil.

#3 Ikan yang tercemar

Ikan yang tercemar akibat persekitaran habitat mereka mempunyai kandungan
polychlorinated biphenyls
 (PCBs) yang tinggi.

Anda perlu memeriksa dan memastikan ikan sungai atau tasik seperti ikan pike dan ikan salmon yang ingin dimakan bebas daripada persekitaran yang tercemar sebelum membeli dan memakannya.

Bukan sahaja buat wanita hamil, merkuri juga sebenarnya sangat berbahaya kepada semua individu tidak kira jantina atau usia.
Oleh itu, cuba kurangkan pengambilan
 seafood
.

Persoalannya, bagaimana kita boleh menukar tabiat pemakanan kita untuk mengurangkan pendedahan kepada merkuri yang terdapat dalam makanan laut?

Bagaimana nak elak terlebih ambil merkuri dalam makanan laut?

Anda boleh mengikuti nasihat berikut untuk mengelakkan pengambilan atau pendedahan tinggi kepada merkuri dalam amalan pemakanan anda:

Ini jenis makanan laut yang perlu anda elak- Jangan makan ikan jerung, ikan merah, ikan todak, ikan kembung kerana jenis ikan ini banyak mengandungi merkuri

Jika anda suka makan
 seafood
 tetapi tidak mahu mengambil terlalu banyak merkuri, anda boleh memilih tuna dalam tin, ikan keli atau udang. Ini adalah
 seafood
 yang rendah merkuri

Tuna putih lebih banyak merkuri berbanding tuna dalam tin, oleh itu berhati-hati apabila memilih jenis tuna

Rujuk dengan penasihat tempatan tentang keselamatan ikan yang ditangkap oleh rakan atau ahli keluarga daripada kawasan pantai tempatan anda seperti tasik atau sungai

Secara umumnya, makanan laut bermanfaat untuk kesihatan anda.

Walau bagaimanapun, terdapat kumpulan yang disarankan untuk mengelak pengambilan makanan yang mengandungi merkuri. Oleh itu, awasi keadaan kesihatan dan diet anda.


Suami Terpancut Dalam Tapi Anda Tak Nak Hamil? Morning After Pill Adalah Solusinya!

Bagi kebanyakan wanita, pil kecemasan adalah solusi terbaik yang memberikan mereka peluang terakhir untuk mencegah kehamilan selepas melakukan hubungan intim tanpa perlindungan.

Sesetengah wanita juga mengambil pil perancang kecemasan
sebagai satu bentuk biasa kontraseptif
.

Walau bagaimanapun, bukan semua wanita tahu bagaimana untuk menggunakan pil ini dengan betul dan kesan pengambilan pil ini kepada keseluruhan kesihatan mereka.

Apa itu pil kecemasan?

Pil perancang kecemasan atau
morning-after pill
 ialah sejenis pil untuk kecemasan
 untuk mencegah kehamilan.

Pil ini mengandungi hormon wanita khusus yang dipanggil levonorgestrel.

Ubat ini berfungsi dengan mempengaruhi aktiviti biasa mukus serviks dan lapisan uterus anda, dengan menghalang sperma daripada sampai ke uterus dan mencegah bersenyawa dengan telur serta menempel pada dinding uterus.

Secara amnya, wanita mengambil ia untuk mencegah kehamilan selepas melakukan hubungan intim tanpa perlindungan atau kegagalan menggunakan bentuk lain pencegahan kehamilan (
seperti kondom, atau pil pencegah kehamilan
).

Adakah terdapat sebarang risiko lain?

Walaupun tidak terdapat data yang mencukupi tentang kesan berbahaya penggunaan pil perancang kecemasan untuk jangka panjang, namun masih ada banyak sebab mengapa anda perlu mengelak daripada menggunakan terlalu banyak pil jenis ini.

Pertama, mengambil pil ini terlalu kerap boleh menyebabkan haid anda yang seterusnya menjadi lebih banyak atau kurang daripada biasa.

Malahan,
haid anda juga mungkin akan datang lebih awal
 ataupun lebih lambat daripada biasa.

Selain itu, pil ini juga bukan bertujuan digunakan sebagai bentuk rutin untuk mencegah kehamilan, kerana terdapat bukti saintifik mengenai risiko levonorgestrel.

Kesan sampingan peningkatan menggunakan pil perancang kecemasan adalah termasuk:

Kenaikan berat badan

Bulimia

Anorexia

Kemurungan klinikal

Loya, cirit-birit, sakit perut

Pening, keletihan

Sakit payudara

Jika membandingkan dari segi keberkesanannya, pil ini tidak boleh melawan pil kontraseptif ataupun kondom.

Dengan melakukan hubungan seks tanpa perlindungan dan kemudian mengambil pil kontraseptif kecemasan adalah lebih berisiko daripada menggunakan pencegahan kehamilan.

Seperti yang kita tahu, seks tanpa perlindungan boleh meletakkan anda pada risiko penyakit
jangkitan kelamin (STD) termasuklah HIV/AIDS
.

Satu-satunya cara untuk melindungi anda daripada STD adalah dengan menggunakan kondom.

Juga, jika anda mengambil pil ini dengan cara yang tidak betul, peluang kehamilan anda juga akan meningkat.

Bagi keberkesanan yang maksimum, pil kecemasan perlu diambil sebaik sahaja anda melakukan
hubungan seks tanpa perlindungan
, dan dalam masa 72 jam.

Anda juga boleh mengambil pil ini pada bila-bila masa semasa kitaran menstrual anda.

Jika anda mengambil pil perancang ini terlalu kerap, ia boleh menunjukkan bahawa anda belum menemui satu kaedah pencegah kehamilan yang efektif dan tetap.

Dalam kes ini, anda perlu mendapatkan nasihat doktor anda supaya anda dapat menemui penyelesaian yang lebih efektif dan kurang berisiko.


Rabun Jauh: Apakah Puncanya?

Rabun jauh adalah antara masalah penglihatan paling kerap berlaku di dunia. Ia kebiasaannya dikesan semasa berumur sekolah rendah apabila terdapat kepayahan dalam membaca dan melihat tulisan di papan putih. Ia juga disebut sebagai myopia atau
nearsightedness
.

Bagaimana rabun jauh berlaku?

Mata adalah organ yang sangat unik dan berharga. Tanpa penglihatan, banyak perkara yang tidak dapat dilakukan. Bagi orang normal, imej yang dipantulkan oleh cahaya akan dipancarkan ke dalam mata dan jatuh di atas retina di bahagian belakang mata yang mengandungi reseptor foto.

Selepas menerima pantulan imej, reseptor foto akan menukar imej tersebut ke dalam bentuk signal elektrik untuk dihantar ke otak melalui urat saraf optik. Bahagian otak oksipital menerima signal untuk diterjemahkan menjadi maksud imej tersebut. Jika ia adalah gunung, otak akan memaklumkan kepada anda bahawa ia adalah gunung. Jika laut, anda akan melihat laut.

Dalam kes rabun jauh, imej yang dipantulkan ke dalam mata tidak jatuh di atas retina. Sebalinya, ia jatuh di hadapan retina. Ini menyebabkan signal yang dihantar ke otak menjadi tidak jelas kerana reseptor foto tidak dapat memproses dengan baik memandangkan imej tidak jatuh di atasnya secara tepat. Semakin jauh jarak imej daripada mata, semakin jauh imej itu jatuh daripada retina dan sebaliknya. Sebab itu namanya rabun jauh.

Apakah punca rabun jauh?

Keadaan ini berlaku apabila saiz mata anda lebih panjang daripada normal, atau kornea anda terlalu melengkung menyebabkan imej tidak boleh dipantulkan di atas retina.

Terdapat dua faktor risiko utama:

Sejarah keluarga
 – jika salah seorang atau kedua-dua ibu dan bapa adalah rabun jauh, risiko anak-anak untuk mengalaminya akan meningkat.

Kerap melakukan aktiviti dalam jarak dekat
 – aktiviti seperti membaca atau menggunakan komputer dalam tempoh yang lama mungkin meningkatkan risiko rabun jauh.

Terdapat juga beberapa keadaan di mana berlaku rabun jauh dalam tempoh sementara:

Rabun malam – sesetengah orang mengalami rabun hanya pada waktu malam. Ia disebabkan oleh kekurangan cahaya untuk fokus atau terlalu banyak cahaya di bahagian tepi sehingga mengganggu fokus mata.

Rabun tipu – apabila terlalu lama melakukan aktiviti jarak dekat, otot yang mengawal fokus mata menjadi letih dan gagal menjalankan fungsinya dengan baik.

Diabetes – kawalan gula yang kurang baik boleh membuatkan penglihatan menjadi kabur.

Dalam kebanyakan kes, rabun jauh bukanlah satu masalah yang serius. Terdapat banyak pilihan rawatan yang ada pada hari ini membuatkan mereka yang mengalaminya boleh menjalani kehidupan seperti biasa.


5 Sebab Hentikan Penggunaan Sabun Anti Bakteria

Tahukah anda terdapat 19 bahan dalam kebanyakan sabun anti-bakteria? Pentadbiran Makanan dan Ubat AS melakukan dan mengharamkannya daripada sabun dan mencuci. Kenapa anda perlu menghentikan penggunaannya?

1. Tidak berkesan berbanding sabun biasa.

Dalam penyelidikan selama 42 tahun, tiada bukti telah diketahui bahawa membuktikan sabun antibakteria lebih berkesan. Bakteria ini mensasarkan bakteria, bukan virus seperti selesema. Virus menyebabkan penyakit yang meluas.

2. Mungkin mencipta antibiotik.

Penggunaan bahan kimia antibiotik yang lebih besar menyebabkan mutasi rawak dalam bakteria yang membolehkannya bertahan pendedahan. Semakin sering kita menggunakan bahan kimia, semakin kuat mutasi.

3. Mungkin bertindak sebagai pengganggu endokrin.

Salah satu bahan dalam sabun ini ialah triclosan, yang seolah-olah mengganggu keupayaan tubuh untuk mengawal selia tiroid. Ini berlaku kerana triclosan menyerupai hormon manusia dan boleh menipu sistem yang bergantung pada tiroid. Ini boleh menyebabkan ketidaksuburan, akil baligh, obesiti atau kanser.

Tubuh mempunyai masa yang sukar untuk memproses triclosan. Dalam satu kajian mengenai kesan sabun antibakteria, triclosan didapati dalam menggunakan sampel 75% daripada subjek yang diuji, menunjukkan bagaimana tubuh kita menyerap dan mengekalkan kimia.

4. Membunuh bakteria yang baik.

Dengan mengurangkan pendedahan kanak-kanak kepada bakteria, sistem imun mereka mempunyai peluang yang lebih tinggi untuk mengalami alergi seperti demam hay. Pendedahan kepada bakteria pada usia muda diperlukan untuk sistem imun berfungsi dengan baik sebagai orang dewasa.

5. Tidak baik untuk alam sekitar

Sabun mengalir ke longkang dan kembali ke alam sekitar. Ia boleh membahayakan alga, yang menjadikan banyak oksigen dunia dan merupakan permulaan rantaian makanan.


Tip Moreh Yang Sihat

Moreh Ramadan telah menjadi amalan masyarakat Islam di Malaysia sejak sekian lama. Selepas solat, jemaah masjid akan beramai-ramai menikmati hidangan yang disediakan sambil bersembang.

Amalan ini sudah tentu banyak manfaatnya. Antaranya adalah merapatkan hubungan sesama jemaah masjid, menyediakan ruang untuk bersedekah dan memberikan motivasi kepada kanak-kanak untuk datang ke masjid.

Namun, jika ia tidak dikawal dan diselia dengan cermat, makan moreh di lewat malam mungkin boleh menyebabkan beberapa keadaan kesihatan, antaranya:

Menaikkan berat badan.

Menganggu kitaran tidur.

Kerap ke tandas di tengah malam.

Ketidakhadaman dan pedih ulu hati.

Jadi, saya tak boleh langsung makan moreh? Jangan risau, anda masih boleh makan moreh Ramadan. Ikuti tip di bawah.

1. Kurangkan makanan bergula

Kita tidak selalunya mampu memilih makanan moreh Ramadan. Apa yang tersedia, itulah yang dimakan. Sebolehnya, kurangkan makanan bergula seperti lepat pisang, onde-onde, akok atau donat. Walaupun semua kuih-muih mengandungi gula,
cuba utamakan yang kurang kandungan gulanya seperti bahulu dan kuih sepit.
 Tapi malangnya jarang kuih ini ditemui semasa moreh.

Gula yang berlebihan tidak sihat untuk badan. Ikuti sebab anda perlu kurangkan gula di
sini
.

2. Elakkan makanan berat

Kadangkala, moreh bukan sahaja dihidangkan dengan kuih-muih, tetapi juga makanan berat seperti mi, mihun, nasi lemak atau kuey teow. Ini adalah waktu yang kurang sesuai untuk menikmati makanan berat seperti ini.

Namun, jika makanan sudah terhidang dan anda ingin merasainya, ambil dalam kuantiti yang kecil. Satu senduk penuh atau kurang sudah mencukupi. Jangan sampai menambah satu atau dua pinggan pula.

3. Teh O vs teh tarik

Jika ada dua pilihan air ini, pilihan yang lebih baik adalah teh O. Susu pekat manis yang digunakan di dalam teh tarik mengandungi lebih banyak gula berbanding teh O. Jika inginkan pilihan yang sihat, pastinya anda lebih tahu.

Satu atau dua kali seminggu tidak mengapa, tapi jangan sampai setiap hari selama sebulan anda mengambil teh tarik!

Banyak lagi air teh panas yang sedap boleh dijadikan sebagai alternatif
seperti teh Sabah, teh strawberi atau teh kayu manis. Semuanya tidak kurang sedapnya.

4. Lebihkan waktu bersosial berbanding makan

Waktu moreh bukan sahaja patut dihabiskan dengan makan,
tapi gunakan peluang ini untuk bersosial dan bertanya khabar.
Mungkin ada kenalan yang sudah lama tidak bertentang mata atau jiran-jiran yang tak pernah ditemui sebelum ini.

Moreh adalah waktu yang baik untuk merapatkan hubungan. Jangan hanya sibuk menambah makanan sahaja, tambah juga kenalan.

5. Uruskan makanan lebih

Jika ada lebihan makanan ketika moreh Ramadan, pastinya anda tidak mahu membazir. Tetapi tidak semestinya ia mesti dimakan pada waktu itu. Anda boleh bungkus dan simpan untuk dibawa ke waktu sahur. Kemudian, maklumkan kepada pihak surau atau masjid supaya mengurangkan kuantiti makanan untuk mengelakkan pembaziran.


Alamak! Air Mani Termasuk Ke Dalam Mata? Boleh Dapat Penyakit Kelamin Ke?

Hubungan seks boleh jadi menyeronokkan
 dan boleh juga menjadi
awkward
terutamanya jika perkara yang tidak diduga berlaku seperti air mani si dia termasuk dalam mata. Sekarang anda mungkin risau akan risiko jangkitan penyakit kutil kelamin pula!

Anda akan susah hati dan tertanya-tanya sama ada penyakit kutil kelamin (STI) boleh terjadi gara-gara ‘kemalangan’ tersebut.

Malahan, kini mata anda mulai terasa sakit dan panas kesan daripada percikan air mani tersebut. Bagaimana nak buat tu?

Artikel ini akan bantu menjawap segala persoalan anda mengenai perkara ini, pastikan anda teruskan membaca
okay!

Untuk mendapatkan lebih banyak info tentang Kesihatan Seksual, sila dapatkannya di sini.

Kenali apa itu penyakit kutil kelamin

Penyakit kutil kelamin kebiasaannya disebarkan melalui aktiviti seks di antara pasangan yang telah dijangkiti kuman dan bakteria, seperti gonorrhoea, klamidia, siflis, HIV dan banyak lagi.

Ia boleh dijangkiti semasa melakukan hubungan seks melalui faraj, dubur mahupun melalui oral, mulut.

Di Malaysia, kes jangkitan penyakit kutil kelamin bertambah dari tahun ke tahun.

Antara kemungkinan sebabnya adalah golongan remaja yang menerima pendedahan terlalu awal kepada seks atau akibat kurang didikan mengenai risiko hubungan seks.

Jangkitan penyakit kutil kelamin melalui mata- kajian

Sebuah kajian yang diterbitkan pada tahun 1999, menganggarkan bahawa risiko jangkitan HIV melalui pendedahan
mucocutaneous
 ialah 0.03%.

Dengan kata lain,
jangkitan HIV yang berlaku
 melalui selaput lendir yang melapisi mulut dan hidung tidak akan dijangkiti HIV.

Kajian lain yang dilakukan oleh para penyelidik, menganggarkan bahawa orang yang terdedah kepada darah yang dijangkiti HIV di tempat kerja, dengan batang jarum atau kontak melalui kulit, mempunyai risiko 0.3% jangkitan HIV.

Selain itu, ada satu kes yang didokumentasikan mengenai seseorang yang mendapat HIV ketika bekerja di makmal hospital, secara tidak sengaja terpercik dengan darah yang dijangkiti HIV ke dalam mata individu tersebut.

Laporan kes mengatakan, pada saat kemalangan itu, dia merasakan titisan tumpah ke dalam mata kirinya namun dia hanya bertindak balas dengan berkedip cepat dan tidak mencuci mata.

Punca jangkitan itu, 5 minggu setelah ia terjadi ianya dikesan kembali kepada seorang pesakit di unit rawatan intensif hospital tersebut, yang mendapat rawatan selama sebulan berikutan kemalangan jalan raya yang teruk.

Para penyelidik dapat mengesahkan sumber jangkitan dengan membandingkan urutan genetik dari 2 jenis HIV yang berbeza pada anggota kakitangan hospital dan pesakit yang menerima rawatan.

Oleh itu, anda sudah boleh bertenang kerana risiko jangkitan penyakit kelamin melalui mata bahkan lebih rendah dan hampir dengan sifar jika dibandingkan dengan
orang yang positif HIV
 sedang menjalani rawatan.

Usah takut jika air mani termasuk mata

Kemungkinan anda akan dijangkiti penyakit kutil kelamin melalui mata daripada percikan air mani adalah sangat rendah.

Menurut Dr Stephanie Ooi, seorang doktor kesihatan wanita dari My Healthcare Clinic, jika
percikan cecair air mani
 masuk ke dalam mata, dicadangkan untuk terus membilas mata anda dengan air selama kira-kira 20 minit.

Setelah anda lap mata dengan kain muka yang bersih, luangkan sedikit masa untuk melihat bagaimana keadaan mata anda terasa.

Sekiranya anda masih merasa kegatalan atau ketidakselesaan, cuba basuh lagi.

Selain itu, adalah lebih baik untuk mengelakkan bahagian mata daripada sebarang solekan,
memakai kanta lekap
 atau terus menggosok atau menyentuh mata kerana dikhuatiri menjadi lebih teruk.

Bakteria di dalam sperma boleh menyebabkan konjunktivitis atau keradangan pada bahagian kelopak mata anda.

Jika rasa sakit dan kemerahan tidak menghilang dalam masa 24 jam ataupun semakin bertambah buruk, segera berjumpa dengan doktor atau profesional kesihatan perubatan dengan secepat mungkin.

Sekiranya gejalanya tidak seburuk itu tetapi anda ingin melegakan kesakitan, singgah di mana-mana farmasi tempatan anda dan dapatkan titisan mata.

Setelah mata anda bertambah baik, sebaiknya tunggu hingga 3 bulan untuk memastikan hasil ujian yang tepat.

Namun, dengan satu pengecualian sekiranya pasangan yang ejakulasi didapati menghidap penyakit kutil kelamin, usah buang masa dan segera berjumpa doktor.

Apa patut dilakukan jika air mani termasuk mata?

Segera lakukan tindakan-tindakan ini sekiranya air mani termasuk mata:

Mulakan dengan mencuci mata dengan lembut menggunakan air yang suam.

Keluarkan kanta lekap anda jika memakainya dengan berhati-hati dan jangan masukkannya kembali kecuali mata anda sudah kelihatan dan terasa normal.

Pastikan anda membersihkan kanta lekap dengan larutan pembasmi kuman terlebih dahulu sebelum anda memasukkannya semula.


Kanser Tekak

Tonsil tekak anda selalu sakit? Jangan ambil mudah kerana ia mungkin disebabkan kanser atau barah tekak. Jom teruskan pembacaan bagi mengetahui info lengkap mengenai kanser ini di sini.

Untuk mendapatkan lebih banyak info tentang Kanser, sila dapatkannya
di sini.

Definisi

Apa itu barah tekak?

Barah atau kanser tekak merujuk kepada kanser pada kotak suara, pita suara, dan bahagian lain tekak.

Ia boleh dibahagikan kepada dua kategori: kanser farinks yang terbentuk dalam bahagian farinks dan kanser larinks yang terbentuk dalam bahagian larinks.

Apakah kebarangkalian kanser tekak?

Barah ini adalah masalah yang biasa walaupun agak jarang berlaku jika dibandingkan dengan kanser jenis lain. Kanser tekak
 lebih cenderung berlaku dalam kalangan lelaki berbanding wanita.

Terdapat 1.1% kebarangkalian orang dewasa untuk didiagnosis dengan kanser farinks sepanjang hayat mereka – dianggarkan oleh Institut Kanser Kebangsaan; dan juga sekitar 0.4% kebarangkalian lelaki dan wanita akan didiagnosis dengan kanser larinks.

Baca juga:

Kanser Tekak: Merokok ialah Penyebab Utama

Kenali 4 Jenis Penyakit Tekak Yang Lazim Dialami

Simptom

Apakah simptom-simptom barah tekak?

Sebenarnya, agak sukar untuk mengesan kanser tekak pada tahap awal. Tanda-tanda dan simptom barah tonsil tekak termasuklah:

Perubahan suara, suara serak atau tidak bercakap dengan jelas

Kesukaran menelan

Kehilangan berat badan yang tidak dapat dijelaskan

Sakit tekak yang berterusan

Keperluan yang kerap untuk membersihkan kerongkong atau tonsil tekak anda

Batuk berterusan (mungkin batuk darah)

Kelenjar limfa bengkak di leher

Nafas yang berdehit

Sakit telinga

Di samping itu, sebahagian penghidap kanser tekak
boleh mengalami komplikasi.
 Ini termasuklah:

Kesukaran menelan

Kecacatan rupa pada leher atau muka

Ketidakupayaan untuk bercakap

Kesukaran bernafas

Pengerasan kulit di sekitar leher

Semua di atas, terutamanya apabila sedang memberi ucapan

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan mengenai apa-apa simptom, sila berjumpa dengan doktor anda.

Bila saya harus berjumpa doktor?

Anda perlu menghubungi doktor sekiranya terdapat tanda-tanda dan simptom baru yang berterusan atau jika tempoh mana-mana
simptom di atas berlangsung lebih daripada 2 minggu.

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Jadi, adalah dinasihatkan untuk anda berbincang dengan doktor tentang apa yang terbaik untuk keadaan anda.

Punca

Apakah punca barah tekak?

Walaupun penyebab sebenar barah tonsil tekak masih tidak jelas, namun sel-sel kanser didapati berkembang apabila mutasi genetik berlaku.

Ia akan membolehkan sel-sel tumbuh tanpa kawalan untuk membentuk tumor yang mungkin merebak ke kawasan lain di dalam tubuh.

Antara faktor yang boleh menyebabkan mutasi genetik dalam sel-sel tekak termasuklah
merokok, jangkitan virus papilloma manusia (HPV), dan pendedahan kepada bahan toksik
 seperti asbestos atau alkohol dalam kadar yang banyak.

Faktor risiko

Apakah yang meningkatkan risiko saya kepada barah tekak?

Tabiat gaya hidup tertentu berupaya meningkatkan risiko kepada kanser tekak. Ini termasuklah:

Pengambilan alkohol yang berlebihan

Kekurangan vitamin

Pendedahan
kepada asbestos

Kebersihan gigi yang tidak baik

Penggunaan tembakau, termasuk
merokok dan mengunyah tembakau

Virus papilloma manusia (HPV)

Kekurangan buah-buahan dan sayur-sayuran

Gejala pedih ulu hati
 (GERD)

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit kanser tekak didiagnosis?

Kebanyakan simptom barah tonsil tekak adalah tidak khusus untuk kanser, jadi doktor anda mungkin akan
menyiasat berkenaan punca-punca lain yang lebih lazim.

Anda akan ditanya mengenai simptom dan riwayat perubatan anda.

Sekiranya anda mengalami sakit tekak, suara serak, dan batuk berterusan tanpa penambahbaikan atau penjelasan lain, doktor mungkin akan mengesyaki anda hidap barah tekak.

Doktor mungkin akan melakukan laringoskopi
 dengan memasukkan tiub fleksibel yang panjang ke dalam kerongkong untuk melihat sama ada terdapat sebarang kelainan yang timbul.

Sampel tekak anda akan diambil dan diuji. Sekiranya terdapat beberapa sel kanser di dalam kerongkong anda, sel-sel tersebut akan menjalani ujian tambahan untuk menentukan
tahap semasa kanser tersebut.

Peringkat-peringkat tahap ini termasuk:

Tahap 0: Tumor tidak menyerang tisu di luar tekak

Tahap 1: Tumor kurang daripada 7 cm dan terhad kepada tonsil tekak

Tahap 2: Tumor lebih besar sedikit daripada 7 cm, tetapi masih terhad kepada tekak

Tahap 3: Tumor telah berkembang dan merebak ke tisu dan organ berdekatan

Tahap 4: Tumor telah merebak ke nodus limfa dan/atau organ yang jauh

Bagaimana pesakit dirawat?

Penghidap barah tekak boleh dirawat dengan cara:

Pembedahan: Jika anda hanya mempunyai tumor kecil, doktor boleh membuangnya dengan pembedahan. Prosedur ini akan dilakukan semasa anda diberikan sedatif

Terapi sinaran: Terapi radiasi yang menggunakan sinaran bertenaga tinggi untuk menghancurkan sel-sel kanser yang agresif (malignan). Tujuannya adalah untuk memusnahkan sel-sel kanser berbaki yang ditinggalkan oleh tumor yang telah dibuang

Kemoterapi: Kemoterapi melambatkan dan menghalang pertumbuhan sel-sel malignan. Sekiranya tumor anda besar dan melibatkan kelenjar limfa dan tisu lain, doktor mungkin akan mencadangkan terapi sinaran serta kemoterapi

Anda juga mungkin memerlukan terapi lain selepas rawatan untuk mempelajari cara menelan dan bercakap.

Pencegahan

Apakah perubahan gaya hidup dan rawatan sampingan yang boleh saya ambil untuk menangani barah tekak?

Kanser tekak mempunyai
kadar peluang sembuh yang tinggi
 jika berjaya didiagnosis pada peringkat awal.

Tetapi jika sel-sel malignan telah merebak ke bahagian lain badan di luar leher dan kepala, kanser tekak tidak lagi dapat disembuhkan.

Walau bagaimanapun, pesakit masih boleh memanjangkan hayat mereka dan melambatkan tumbesaran kanser dengan meneruskan rawatan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sindrom Tourette Bukan Pilihan Mereka

Bising, gila, cacat dan mungkin beberapa gelaran atau cercaan diterima oleh penghidap sindrom Tourette.

Kadangkala, ibu bapa sendiri pun menengking anaknya kerana berkelakuan sedemikian. Inikan pula rakan-rakan dan orang sekeliling.

Sindrom Tourette atau
Tourette syndrome
 (TS) adalah
masalah pada sistem saraf
 menyebabkan pesakit melakukan pergerakan dan bunyi tertentu di luar kawalan mereka.

Kadangkala, berkedip dan menggerakkan mata, menggaru, menyetak tangan atau berdehem dan membuat bunyi binatang.

Penghidap sindrom tourette dipandang pelik

Siapa yang tidak hairan apabila melihat
orang yang membuat bunyi aneh
 atau mengeluarkan perkataan-perkataan yang tidak sepatutnya, lebih-lebih lagi di tempat awam.

Itu lah antara keadaan yang terpaksa dihadapi oleh penghidap sindrom ini setiap hari. Biasanya, simptom akan bermula pada usia kanak-kanak.

Bayangkan bagaimana kesan sosial dan psikologikal yang perlu dialami oleh golongan tidak bersalah ini?
Mereka mungkin kekurangan kawan
 dan tertinggal di dalam kelas.

Sebab itu, peranan keluarga adalah amat penting dalam memastikan anaknya bersedia dan sentiasa mendapatkan sokongan serta persepsi yang betul terhadap apa yang sedang dihidapnya.

Bagi orang dewasa pula, diskriminasi mungkin berlaku di tempat kerja selain
risiko yang boleh dihadapi seperti memandu
 dan mengendalikan alatan berbahaya.

Mendidik masyarakat

5 daripada 10,000 orang menghidap sindrom Tourette.

Banyak pendidikan tentang masyarakat dibuat melalui pelbagai saluran termasuk akhbar, majalah dan tidak ketinggalan juga televisyen.

Selain daripada fakta tentang penyakit, pendidikan juga harus diberikan fokus terhadap cara untuk menghadapinya dan peranan orang sekeliling.

Bukan sekadar ingin menampilkan pakar-pakar untuk menjelaskan fakta dan rawatan tetapi juga pesakit serta keluarga yang menghadapi penyakit ini bagi berkongsi cerita dan derita yang dihadapi.

Bantu mereka

Sokongan adalah penting dalam menghadapinya
. Dapatkannya melalui kumpulan seperti
Tics and Tourette Syndrome Malaysia Support Group
 dan hospital atau klinik.

Pastikan rawatan yang sepatutnya diambil.
Ibu bapa pula harus bersabar
 dan tidak menengking, apatah lagi melabel anak sendiri dengan perkataan-perkataan yang tidak enak didengar.

Pergerakan dan bunyi aneh yang dilakukan adalah di luar kawalan mereka. Ia juga bukanlah satu pilihan kerana puncanya adalah tidak jelas walaupun dikaitkan dengan genetik.


Haiwan Peliharaan Apa Yang Sesuai Untuk Anak Anda?

Tahukah anda bahawa haiwan peliharaan sebenarnya boleh menjadi sesuatu perkara yang dapat membantu perkembangan seorang kanak-kanak? Ya, anda mungkin pernah mendengarnya tetapi adakah anda pernah melihatnya sendiri?

Hakikatnya, haiwan peliharaan seperti kucing, arnab, hamster, ikan, burung dan pelbagai lagi jenis haiwan lain bukan sahaja perlu dipelihara kerana penampilannya yang comel dan manja itu. Ia malahan akan membantu dalam perkembangan anak anda.

Selain daripada cara pemakanan, teknik pengasuhan dan pelbagai lagi aspek yang dapat membantu perkembangan si kecil, haiwan peliharaan juga sebenarnya adalah termasuk dalam salah satu daripada aspek-aspek tersebut.

Ingin mengetahui mengenainya dengan lebih lanjut? Sila ikuti artikel ini.

Manfaat membela haiwan peliharaan buat kanak-kanak

Pertama sekali, anda perlu tahu bahawa terdapat banyak manfaat membela haiwan peliharaan buat kanak-kanak. Kadangkala, kita sendiri pun tidak terfikir langsung mengenai manfaat tersebut.

Berikut merupakan manfaat-manfaat tersebut:

#1. Ajar anak berdisiplin

Kanak-kanak akan belajar tentang disiplin sepanjang memelihara haiwan kesayangan mereka. Contohnya, mereka perlu mengetahui cara penjagaan haiwan yang betul seperti waktu memberikan haiwan makan, waktu tidur haiwan dan juga waktu memandikan haiwan peliharaan.

Dengan cara ini dapat membantu mereka mengetahui peraturan-peraturan yang perlu diikuti sepanjang menjaga haiwan. Itulah juga yang akan diterapkan dalam kehidupan harian mereka nanti.

#2. Semai rasa tanggungjawab

Haiwan peliharaan memerlukan perhatian dan penjagaan daripada individu yang membela mereka. Hal ini sedikit sebanyak dapat membangkitkan rasa tanggungjawab dalam kalangan kanak-kanak terutama semasa peringkat awal kehidupan mereka.

Contohnya, kanak-kanak akan mempelajari waktu yang sesuai untuk memberikan haiwan kesayangan mereka makan, bermain dan menguruskan kelengkapan mereka. Selain itu, mereka juga belajar menjadi seorang yang penyayang dan bersifat belas kasihan kepada haiwan.

Sikap bertanggungjawab kepada makhluk lain ini secara tidak langsung turut disemai dalam diri mereka untuk lebih bertanggungjawab terhadap diri mereka sendiri.

#3. Tingkat keyakinan diri

Sikap tanggungjawab yang disemai kelak dapat membantu meningkatkan keyakinan diri kepada kanak-kanak. Contohnya, jika mereka sudah pandai memberikan makanan atau minuman kepada haiwan kesayangan, anak anda akan menganggap itu sebagai suatu pencapaian untuk mereka.

Tambahan pula jika ada yang memuji haiwan mereka comel atau lain-lain ucapan yang positif. Bagi mereka itu adalah suatu kejayaan memandangkan merekalah yang menjaga haiwan tersebut.

#4. Rangsang kemahiran motor

Interaksi dengan haiwan peliharaan akan membuatkan kanak-kanak bergerak lebih aktif dan cergas. Jika memelihara haiwan peliharaan, masa anak anda akan terisi dengan perkara lain selain daripada televisyen dan gajet. Kanak-kanak juga akan terdorong untuk lebih banyak bergerak sekali gus dapat meningkatkan lagi kemahiran motor mereka.

#5. Belajar benda baharu

Semasa memelihara haiwan, kanak-kanak akan turut berminat untuk mengetahui segala hal berkenaan haiwannya. Contohnya, bagaimana untuk menjaga bulu haiwan, bagaimana untuk membiakkan haiwan, bagaimana untuk menjaga haiwan yang sakit dan sebagainya.

Hal ini akan membuat minda seorang kanak-kanak lebih berkembang untuk memahami kitaran hidup haiwan kesayangan mereka sekali gus meluaskan lagi pengetahuan mereka.

#6. Sebagai penghibur hati

Di kala suka, duka atau marah, kanak-kanak pasti akan mendapatkan haiwan peliharaannya dulu bagi menceritakan perasaannya. Menurut kajian, haiwan mempunyai aura yang membawa rasa ketenangan kepada manusia.

Selain itu, haiwan peliharaan bukan sahaja akan memberi manfaat kepada anak anda tetapi juga akan memberi manfaat kepada anda. Tidak percaya dengan penyataan ini? Sila ikuti artikel ini dengan lebih lanjut.

Manfaat membela haiwan peliharaan buat ibu bapa

Tahukah anda bahawa haiwan peliharaan juga mampu menjadi terapi buat individu dewasa. Jadi, tidak hairanlah jika satu keluarga itu akan sentiasa kekal sihat dan gembira jika mereka ada membela haiwan peliharaan di kediaman mereka.

Berikut merupakan manfaat-manfaat tersebut:

#1. Mengurangkan tekanan

Paling penting, haiwan peliharaan dapat mengurangkan tekanan buat ibu bapa setelah penat seharian bekerja. Masa yang diluangkan bersama haiwan peliharaan akan melepaskan endorfin. Ini mempunyai kesan menenangkan pesakit dan mengurangkan tahap tekanan. Ini sangat bermanfaat untuk pesakit yang mengalami demensia atau gangguan lain.

Pesakit yang menghidapi penyakit-penyakit tersebut boleh menjadi tertekan dan kecewa apabila mereka tidak dapat berkomunikasi dengan orang atau tidak dapat menyatakan idea atau perasaan mereka. Walau bagaimanapun, mempunyai haiwan peliharaan membolehkan pesakit membina ikatan yang kuat dengan haiwan peliharaan mereka.

Ini sekali gus dapat mengurangkan tekanan, kesunyian, kebimbangan dan mengurangkan simptom-simptom yang dialami mereka.

#2. Mengurangkan risiko kemurungan

Selain itu, haiwan peliharaan dapat mengurangkan perasaan terasing atau keseorangan, yang akhirnya akan membawa kepada kemurungan. Ia mungkin membantu anda membuat kawan
baru atau berbual dengan individu lain semasa membawa haiwan kesayangan anda bersiar-siar di luar rumah.

Terapi haiwan peliharaan secara perlahan akan mendorong pesakit untuk mendapatkan hubungan sosial yang lebih. Haiwan adalah makhluk penyayang yang menawarkan keselesaan dan jaminan kepada pemiliknya. Terdapat sesuatu yang menyegarkan secara semula jadi mengenai kucing anda ketika anda memeluknya di pangkuan anda.

Dengan memelihara haiwan kesayangan, anda tidak lagi akan berasa bersendirian. Ini sekali gus akan mengurangkan risiko kemurungan.

#3. Mengurangkan risiko tekanan darah tinggi

Penghidap tekanan darah tinggi mempunyai risiko yang lebih besar untuk mendapat penyakit jantung, terutamanya buat mereka yang sudah berusia. Masa yang diluangkan dengan haiwan kesayangan didapati dapat menurunkan tahap tekanan darah. Ini akhirnya memainkan peranan aktif dalam menurunkan risiko masalah jantung dan masalah koronari yang lain.

Pesakit dengan tekanan darah mendapat manfaat daripada terapi haiwan peliharaan dan mungkin akan menjalani kehidupan yang lebih panjang dan sihat.

#4. Memperbaiki emosi

Kajian mendapati bahawa individu yang terlibat dalam interaksi positif dengan haiwan mempunyai tahap “berasa baik” yang lebih tinggi berbanding penggunaan bahan kimia seperti dopamin dan serotonin.

Ya, bahan-bahan ini memang dapat membantu mengawal mood, menghalang kemurungan, mengurangkan kebimbangan dan membantu kekal tenang dalam situasi yang tertekan. Namun terapi haiwan peliharaan ini akan lebih membantu seseorang berasa “selamat”, dihargai dan mampu untuk bebas meluahkan emosi mereka.

Pendek kata, berinteraksi dengan haiwan boleh merangsang ketawa lalu mendatangkan kegembiraan dan kebahagiaan pada orang yang kehidupannya telah diliputi oleh penyakit yang melibatkan emosi.

#5. Meningkatkan aktiviti fizikal

Selain emosi, membela haiwan kesayangan juga dapat meningkatkan tahap kesihatan fizikal anda. Terapi haiwan peliharaan menawarkan anda dan individu tersayang berkenaan cara untuk meningkatkan aktiviti fizikal.

Dengan membawa haiwan peliharaan bersiar-siar di luar rumah, ia akan memberi peluang untuk anda melakukan senaman. Ia sekali gus meningkatkan kemahiran motor dan menggalakkan pergerakan bebas. Mengendalikan haiwan comel anda secara fizikal dapat mengurangkan risiko ketegangan dan kesakitan sendi-sendi dalam badan.

Ini terbukti sangat bermanfaat bagi pesakit yang mengalami penyakit yang melemahkan seperti artritis. Ini membantu mengekalkan kekuatan dan kelenturan.

Jadi, sudahkah anda memutuskan untuk membela haiwan peliharaan? Jika ya, ada sesuatu perkara lagi yang perlu anda fikirkan dan putuskan iaitu haiwan apakah yang paling sesuai untuk dipelihara oleh anda sekeluarga?

Haiwan peliharaan apa yang paling sesuai buat anda sekeluarga?

Memelihara haiwan kesayangan sememangnya akan mendatangkan banyak manfaat baik dari segi fizikal mahupun mental kepada seisi keluarga anda. Ia dapat membantu anak anda untuk belajar ilmu berharga mengenai bagaimana untuk menjaga makhluk hidup selain membantu anda untuk menepis segala masalah emosi.

Selain itu, melalui sikap mengambil berat terhadap haiwan juga, anak anda akan belajar tentang sikap kebertanggungjawaban serta kebergantungan. Sesetengah haiwan peliharaan juga amat membantu dalam mengelakkan kesunyian dan kemurungan dalam kalangan kanak-kanak.

Oleh itu, mari kita lihat haiwan peliharaan apa yang selamat dan sesuai dipelihara oleh anda seisi keluarga.

#1. Kucing

Siapa sahaja yang tidak suka kepada haiwan yang comel tetapi malas ini, bukan? Sesungguhnya, kucing sudah pasti akan menjadi pilihan utama untuk dipelihara kanak-kanak tanpa mengira latar belakang. Tiada siapa mampu menafikan kecomelan dan kegebuan tubuh badan mereka.

Berbeza dengan anjing, kucing adalah lebih berdikari jadi mereka tidak berapa memerlukan perhatian keterlaluan daripada individu yang membelanya. Ini kerana kebanyakan kucing menghabiskan banyak masa mereka untuk tidur sahaja di dalam rumah terutamanya pada waktu siang.

Pun begitu, kucing masih memerlukan rutin pemeriksaan ke veterinar atau pusat jagaan haiwan untuk mendapatkan imunisasi tahunan. sekiranya keluarga anda mempunyai ruang rumah yang terhad, kucing adalah pilihan terbaik untuk mengajar anak anda mencintai haiwan dan berkawan dengannya.

Antara baka kucing terbaik untuk dipelihara oleh anda termasuklah:

Baka
Abyssinian
 – merupakan baka kucing yang mesra dan gemar bergaul

Baka
American Shorthair
 – kucing berbulu dan berkaki pendek yang mudah bergaul dengan haiwan lain

Baka
Birman
 – sangat mudah untuk dijaga

Baka
Burmese
 – sangat lembut dan manja

#2. Anjing

Bak kata orang inggeris, ‘dog are man’s best friend’’. Ia sememangnya benar kerana anjing adalah haiwan yang sangat setia kepada individu yang membelanya. Selain itu, mereka juga sangat comel, manja dan mudah dilatih. Namun begitu, mereka tidak boleh dibela oleh keluarga yang beragama Islam.

Sekiranya anda ingin memilih anjing untuk dipelihara di dalam rumah, anda perlu berhati-hati kerana bukan semua baka anjing adalah sesuai dan selamat untuk anak anda. Selain itu, anda juga perlu mengajar anak anda untuk memastikan anjing tersebut mempunyai cukup makan, tempat untuk bermain, melakukan rutin latihan seperti dibawa keluar bersiar-siar, menjalani pemeriksaan kesihatan dan imunisasi serta mendapat perhatian dan kasih-sayang yang secukupnya.

Berikut adalah senarai beberapa baka anjing yang mesra kanak-kanak:

Australian Sheep

Cocker Spaniels

Golden Retrievers

Labradors

Pugs

#3. Ikan

Ikan adalah pilihan terbaik untuk kanak-kanak dan juga ibu bapa yang gemarkan sesuatu yang mudah dan tenang. Dengan melihat ikan berenang di sekeliling akuarium atau kolam, ia dapat membantu mengurangkan stres dan memberikan anak anda mengenal mengenai jenis-jenis ikan.

Walau bagaimanapun, anda perlu mencari ikan yang senang untuk dibela seperti ikan emas supaya anak kecil anda boleh bersama-sama membantu anda menjaga ikan tersebut tanpa membuat kacau-bilau.

Ikan emas dianggap sebagai salah satu spesies ikan yang mudah membiak kerana ia suka memencil dan tidak memerlukan ruang yang terlalu besar. Anda juga tidak perlu menyediakan aerator, penapis, pemanas, atau bahan kimia untuk menjaga mereka. Paling penting, ia adalah membawa tuah jika mengikut kepada kepercayaan masyarakat Cina.

#4. Tikus

Nanti, usah anda terkejut terlebih dahulu. Tikus di sini bukanlah bermaksud haiwan perosak yang selalu merosakkan atau mengotorkan kawasan rumah anda. Tikus yang dimaksudkan adalah tikus bersih yang sangat comel untuk anda bela.

Tikus adalah pilihan yang baik untuk kanak-kanak yang berumur lebih daripada 5 tahun. Ia adalah lebih kecil, mudah dijaga, mampu dimiliki, dan tidak memerlukan perhatian yang keterlaluan.

Antara contoh tikus yang boleh dibela termasuklah tikus belanda, hamster dan gerbil. Disebabkan kebanyakan tikus hanya memerlukan ruang tinggal yang kecil, ia adalah
haiwan peliharaan yang sesuai buat anda yang tinggal di ruang kediaman yang sedikit sempit.

Kajian juga menunjukkan bahawa mereka boleh menjadi haiwan peliharaan yang bagus kerana kelincahan, kebijaksanaan, dan kemesraan mereka kepada individu yang membela mereka.

#5. Iguana

Buat ibu bapa yang gemarkan kelainan, apa kata jika anda membela iguana di rumah sebagai haiwan peliharaan? Ya kebanyakan individu mungkin akan mengatakan reptilia ini adalah berbahaya buat kanak-kanak. Pun begitu, ia adalah tidak benar kerana haiwan ini sebenarnya boleh dijinakkan.

Iguana adalah sejenis cicak yang unik untuk dijadikan haiwan kesayangan yang hebat. Syaratnya, anda perlu menjinakkannya terlebih dahulu dengan pengendalian yang lembut dan konsisten sehinggalah ia dewasa.

Oleh itu, jika anda mahu membelanya, pastikan anda sudah mengambil langkah berjaga-jaga dengan meletakkan ia di dalam sangkar terlebih dahulu sehingga anda benar-benar pasti bahawa ia telah jinak sepenuhnya sebelum membiarkan anak anda bermain dengannya.

Bagaimana jika anak anda atau anda mengalami alahan?

Ada sesetengah individu yang mengalami alahan terhadap sesuatu jenis haiwan seperti kucing, anjing dan lain-lain. Ini merupakan tindak balas terhadap protein yang terdapat dalam sel kulit, air liur atau air kencing haiwan.

Bulu atau rambut haiwan tidak mempunyai banyak alergen – bahan penyebab alahan tetapi ia boleh memerangkap debunga, debu, kulat, dan pelbagai alergen lain yang terdapat dalam ruangan udara. Alergen adalah bahan yang biasanya tidak berbahaya namun mampu mencetus sistem imun untuk bereaksi berlebihan pada individu yang mengalami alahan.

Jika anda mengalami alahan terhadap haiwan peliharaan dan tindak balas alahan anda tidak mengancam nyawa, terdapat banyak cara untuk mengurangkan alergen dalam rumah dan simptom alahan supaya anda dan haiwan kesayangan anda dapat hidup bersama dengan lebih selesa. Jika mengancam nyawa pula, anda perlu segera mendapatkan rawatan doktor.

Jadi, apakah yang boleh dilakukan untuk mengurangkan simptom alahan anda?

Elakkan diri anda daripada punca alahan yang lain seperti pemakanan dan persekitaran

Uruskan rumah anda agar ia tidak memerangkap alergen

Uruskan haiwan peliharaan anda dengan baik agar ia tidak menyimpan alergen

Dapatkan rawatan pakar jika alahan sudah teruk

Konklusi

Konklusinya, anda sekeluarga digalakkan untuk membela haiwan peliharaan di rumah anda. Pun begitu, keputusan terletak di tangan anda sepenuhnya. Terutamanya, pertimbangkan semula jika anda atau ada ahli keluarga yang lain mengalami masalah alahan haiwan yang teruk.

Hakikatnya, membesar dengan haiwan peliharaan akan mencipta pelbagai memori yang menyeronokkan dan tidak mudah dilupakan oleh kanak-kanak kerana haiwan peliharaan amat menyayangi tuan mereka jika anda melakukan yang sama juga terhadap mereka.

Sekiranya anda berhasrat untuk memberikan anak anda haiwan peliharaan, ajarlah anak anda untuk menjaga kelakuan dan sentiasa ambil berat mengenai keperluan haiwan peliharaan mereka dengan baik.

Paling utama, memilih jenis haiwan peliharaan adalah keputusan seisi rumah. Oleh itu, fikirkan tentang keadaan tempat tinggal anda sebelum bersedia untuk membawa ‘ahli keluarga’ baru ke dalam rumah anda.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Kekal Selamat Dikelilingi Haiwan

Penganiayaan Terhadap Haiwan dalam Kalangan Kanak-kanak

Adakah Haiwan Peliharaan Anda Boleh Membahayakan Bayi dalam Kandungan?


Apa Yang Anda Perlu Tahu Tentang Darah

Anda tahu jenis darah A, B, AB dan O. Tetapi tahukah anda bagaimana sel darah manusia terhasil dan apakah fungsinya dalam badan? Baca selanjutnya untuk jawapan.

Untuk mendapatkan lebih banyak info tentang Gangguan Darah, sila dapatkannya

di sini.

Apakah itu sel darah manusia?

Darah ialah cecair yang mengekalkan kehidupan yang beredar di dalam:

Jantung

Arteri

Vena

Kapilari

Apakah fungsi sel darah merah?

Darah membawa perkara berikut kepada tisu badan:

Nutrisi

Elektrolit

Hormon

Vitamin

Antibodi

Haba

Oksigen

Darah membawa perkara berikut keluar dari tisu badan:

Bahan buangan

Karbon dioksida

Apakah Komponen darah manusia?

Komponen
darah dalam badan
 ialah:

Plasma, di mana sel-sel darah terkandung, termasuk berikut:

Sel darah merah (eritrosit)–membawa oksigen dari paru-paru ke seluruh badan.

Sel darah putih
(leukosit)–membantu melawan jangkitan dan membantu proses imun. Jenis-jenis sel darah putih termasuklah:

Limfosit

Monosit

Esinofil

Basofil

Neutrofil (granulosit)

Platelet (trombosit)–membantu mengawal pendarahan.

Buih lemak

Bahan-bahan kimia termasuklah:

Karbohidrat

Protein

Hormon

Gas-gas termasuklah:

Oksigen

Karbon dioksida

Nitrogen

Sel darah merah dihasilkan daripada apa?

Sel darah dihasilkan di dalam sumsum tulang.

Sumsum tulang adalah sejenis bahan lembut seperti span di tengah-tengah bahagian tulang yang menghasilkan sekitar 95% sel darah di dalam badan.

Kebanyakan sumsum tulang orang dewasa berada di tulang pinggul, tulang dada dan
tulang belakang.

Terdapat organ dan sistem lain di dalam badan kita yang membantu mengawal sel-sel darah.

Noda limfa, limpa dan hati membantu mengawal penghasilan, penghancuran dan pembezaan (membentuk fungsi khusus) sel-sel terbabit.

Penghasilan dan perkembangan sel-sel baru ialah satu proses yang dinamakan hematopoiesis.

Sel-sel darah yang dihasilkan di dalam sumsum tulang bermula sebagai sel induk (stem cell). Sel induk (atau sel hematopoietic) adalah fasa pertama bagi semua sel darah.

Apabila sel induk telah matang, beberapa sel khusus terbentuk seperti sel darah berat, sel darah putih dan platelet. Sel-sel darah yang belum matang juga digelar sebagai blasts.

Sesetengah blasts kekal di dalam sumsum tulang untuk menjadi matang dan sebahagiannya ke bahagian badan yang lain untuk berkembang menjadi sel yang matang dan berfungsi.

Baca juga:

Apakah fungsi sel-sel darah manusia?

Fungsi utama sel darah merah, atau eritrosit, ialah untuk membawa oksigen dan karbon dioksida.

Hemoglobin
 adalah protein yang penting di dalam sel darah merah yang membawa oksigen dari paru-paru ke semua bahagian badan kita.

Fungsi utama sel darah putih, leukosit, pula ialah melawan jangkitan.

Terdapat beberapa jenis sel darah merah dan setiap darinya memainkan peranan dalam melawan bakteria, virus, fungus dan jangkitan parasit.

Jenis-jenis sel darah putih yang paling penting dalam membantu badan melawan jangkitan dan sel asing termasuk berikut:

Neutrofil

Eosinofil

Limfosit

Monosit

Granulosit

Sel darah putih:

Membantu memulihkan luka bukan hanya dengan melawan jangkitan tetapi dengan memakan benda seperti sel mati, serpihan tisu dan sel darah merah lama.

Merupakan perisai kita dari benda asing yang memasuki saluran darah seperti alergen.

Terlibat dalam melindungi badan dari sel yang termutasi seperti kanser.

Fungsi utama platelet atau trombosit ialah
pembekuan darah.
 Platelet adalah lebih kecil berbanding sel darah yang lain.

Ia berkumpul dan membentuk gumpalan atau penyumbat di dalam lubang saluran darah untuk menghentikan pendarahan.

Apakah kiraan darah lengkap (CBC)?

Kiraan darah lengkap ialah bacaan saiz, bilangan dan kematangan sel-sel darah berbeza di dalam isipadu darah yang khusus.

Kiraan darah lengkap boleh digunakan untuk menentukan banyak ketidaknormalan pada penghasilan atau penghancuran sel darah.

Perbezaan pada bilangan, saiz atau kematangan normal sel darah manusia boleh digunakan untuk mengesan jangkitan atau penyakit.

Kebiasaannya bilangan sel darah putih akan meningkan semasa jangkitan. Banyak jenis kanser boleh menjejaskan penghasilan sel darah oleh sumsum tulang.

Pertambahan bilangan sel darah putih tidak matang di dalam kiraan darah lengkap boleh terkait
dengan leukemia.

Anemia dan penyakit sel sabit (sickle cell disease) akan mengalami bilangan hemoglobin yang rendah.


Anak Kerap Muntah Selepas Makan? AWAS, Mungkin Disebabkan Penyakit GANJIL Ini!

Anak muntah selepas makan? Adakah keadaan tersebut kerap terjadi? Jika ya, mungkin si kecil alami penyakit ganjil gangguan ruminasi. Ikuti penjelasan lanjut tentangnya.

Untuk mendapatkan lebih banyak info tentang Keibubapaan, sila dapatkannya
di sini.

Mengapa anak muntah selepas makan?

Jika si kecil
kerap muntah
 atau mengeluarkan kembali makanan yang selepas beberapa jam waktu makan, terdapat kemungkinan mereka mengalami masalah gangguan ruminasi (
rumination syndrome
).

Selalunya, seorang kanak-kanak dengan keadaan ini akan
makan secara normal
, tetapi selepas 1 atau 2 jam, makan yang tidak dicerna akan masuk kembali ke mulut daripada tekak.

Situasi anak muntah selepas makan tersebut akan berlaku saban hari, setiap kali selesai waktu hidangan.

Perkataan ruminasi (
rumination
) berasal daripada lembu atau binatang yang melakukan proses mengeluarkan kembali makanan yang ditelan kembali ke mulut atau dikenali sebagai
regurgitate
. Ia
proses pencernaan
 normal bagi haiwan tersebut.

Gangguan itu pernah dianggap sebagai penyakit ganjil yang menjejaskan kanak-kanak dengan ketidakupayaan mental.

Namun kini, pakar perubatan menyedari bahawa ia boleh dialami oleh mana-mana individu.

Seringkali keadaan tersebut berlaku pada bayi yang berusia antara 3 hingga 12 bulan dan kanak-kanak dengan
gangguan kognitif
.

Umumnya, sindrom tersebut adalah gangguan yang jarang berlaku sama ada kepada kanak-kanak, remaja, mahupun individu dewasa.

Fahami simptom penyakit ganjil gangguan ruminasi

Bercakap tentang keadaan muntah selepas makan, mesti anda membayangkan keadaan muntah yang bersepah itu, kan?

Tetapi gangguan penyakit ganjil ruminasi ini adalah berbeza daripada muntah biasa.

Muntah ruminasi, keadaan makanan tidak dicerna dan selalunya masih mempunyai rasa yang sama seperti kali pertama ia dimakan.

Individu dengan keadaan ruminasi akan melakukan proses
regurgitate
selepas makan. Ia berlaku apabila makanan yang ditelan naik kembali ke bahagian tekak dan mulut.

Masalah anak muntah selepas makan itu bukan dilakukan secara terpaksa atau tidak sengaja seperti muntah biasa.

Gejala lain yang boleh berlaku, termasuklah:

Mengalami
masalah nafas berbau

Kehilangan berat

Senak atau
sakit perut

Pereputan gigi

Mulut atau bibir kering

Gejala dan simptom yang dialami bagi kanak-kanak atau individu dewasa adalah sama.

Individu dewasa lebih cenderung untuk memuntahkan makanan yang kembali ke mulut daripada tekak. Manakala kanak-kanak pula akan
cenderung mengunyah
 dan menelan kembali makanan tersebut.

Memahami punca anak muntah selepas makan

Faktor yang menjadi penyebab kepada gangguan penyakit ganjil ini masih tidak diketahui. Tetapi terdapat beberapa perkara yang boleh menyumbang kepada perkembangannya, seperti:

Penyakit fizikal atau tekanan yang teruk boleh mencetuskan tingkah laku tersebut

Pengabaian atau hubungan yang tidak normal antara anak dengan ibu atau penjaga menyebabkan si kecil mengalami masalah berkaitan aspek keselesaan diri. Bagi sesetengah kanak-kanak mengunyah boleh memberikan ketenangan

Ia mungkin cara untuk kanak-kanak mendapat perhatian

Ia dipercayai sebagai manifestasi
penyakit mental seperti kemurungan
 atau kegelisahan

Mengenal pasti gangguan ruminasi

Oleh sebab keadaan yang berlaku seakan muntah, penyakit ganjil ini selalu disalah diagnosis sebagai gangguan muntah,
gangguan gastrik
 atau penyakit refluks gastroesofagus.

Untuk mendiagnosis gangguan ini, doktor mungkin akan bertanyakan keadaan seperti:

Apakah rupa dan rasa makanan yang di ruminasi? Adakah keadaan ia masih kelihatan sama dan terasa seperti sebelumnya?

Tempoh anak muntah selepas makan atau berlakunya
regurgitate
?

Adakah gangguan penyakit ganjil itu
membangunkan anak daripada tidur
?

Adakah anak mengambil ubat merawat refluks dan keberkesanannya?

Walau bagaimanapun, beberapa ujian darah dan pengimejan boleh dilakukan untuk mengenal pasti penyebab lain simptom muntah dan menilai
tahap dehidrasi
 dan
kekurangan zat makanan
.

Merawat masalah anak muntah selepas makan

Untuk mengatasi masalah penyakit ganjil ini akan tertumpu kepada perubahan tingkah laku anak.

Beberapa pendekatan boleh digunakan seperti:

Mengubah postur anak semasa dan selepas makan

Menggalakkan lebih banyak interaksi antara anak dan ibu semasa makan, memberikan lebih perhatian kepada si kecil

Mengurangkan gangguan
semasa menyusu

Menjadikan waktu makan lebih santai dan menggembirakan

Mengubah fokus anak ketika dia mula mengalami ruminasi

Memberikan sesuatu yang masam atau pahit di lidah ketika dia mula muntah

Menjalani psikoterapi bagi ibu dan/ atau keluarga mungkin dapat membantu meningkatkan komunikasi dan menangani rasa negatif disebabkan tingkah laku dan penyakit ganjil tersebut.

Tidak terdapat sebarang ubat yang boleh digunakan untuk mengatasi gangguan ruminasi ini.

Tidak menjejaskan keadaan fizikal

Berita baiknya, gangguan ruminasi ini tidak mendatangkan masalah yang besar kepada keadaan fizikal individu.

Dalam kes yang jarang berlaku, ia boleh menyebabkan masalah pada esofagus. Bagi sesetengah remaja dengan sindrom ini, ia boleh menyebabkan penurunan kecil
berat badan
.

Anda disarankan untuk melakukan rundingan dengan doktor untuk mengenal pasti gejala dan psikologi tingkah laku bagi menghentikan gangguan ruminasi daripada berulang.


Hipertensi: 4 Peringkat Yang Perlu Anda Tahu

Hipertensi atau tekanan darah tinggi adalah tekanan oleh darah terhadap dinding saluran darah. Tekanan ini bergantung kepada fungsi jantung dan rintangan saluran darah. Mengikut garis panduan yang dikeluarkan oleh Persatuan Jantung Amerika (AHA) pada November 2017, hipertensi ditentukan apabila tekanan darah lebih tinggi dari 130 lebih dari 80 milimeter merkuri (mmHg).

Peringkat Hipertensi & Cadangan Rawatan

Normal

Sistolik kurang daripada 120 mm Hg dan diastolik kurang daripada 80 mm Hg. Tiada rawatan yang diperlukan, tetapi anda harus memantau tekanan darah anda untuk memastikan ia kekal dalam julat normal.

Pra-hipertensi

Sistolik antara 120 dan 139 mm Hg atau diastolik antara 80 dan 89 mm Hg. Pra-hipertensi adalah istilah sebelum seseorang mengalami hipertensi tetapi berisiko ke arah hipertensi. Tiada bukti bahawa penggunana ubat-ubatan ketika ini berguna untuk mencegah penyakit antung atau strok. Bagaimana pun, disebabkan individu kumpulan ini mempunyai risiko ke arah penyakit jantung, penjagaan gaya hidup dicadangkan bagi menghalang kewujudaan tekanan darah tinggi.

Antara langkah gaya hidup adalah senaman, menguruskan berat badan ke dalam julat normal, pengambilan diet tinggi buah-buahan dan sayur-sayuran, dan memilih produk tenusu rendah lemak.

Peringkat 1

Sistolik antara 140 dan 159 mm Hg atau diastolik 90 dan 99 mm Hg. Pengurusannya termasuk penjagaan gaya hidup yang sama seperti pra-hipertensi dan penggunaan salah satu daripada beberapa ubat-ubatan tertentu bukan sahaja mengurangkan tekanan darah tetapi juga untuk mengurangkan risiko penyakit jantung dan strok. Berbincang doktor anda untuk pemeriksaan dan cadangan rawatan yang bersesuaian.

Peringkat 2

Sistolik 160 mm Hg atau lebih tinggi atau diastolik 100 mm Hg atau lebih tinggi. Di samping perubahan gaya hidup, bagi kebanyakan pesakit, disyorkan menjalani pemeriksaan keadaan komplikasi lain dan perlu mengambil ubat-ubatan yang disaran oleh doktor. Kemungkinan ia membabitkan kombinasi ubat-ubatan lain yang terbaik untuk tubuh anda.

Jika tekanan sistolik dan diastolik anda jatuh ke peringkat yang berlainan, peringkat dengan nombor yang lebih tinggi yang akan dikira. Sebagai contoh, jika anda mempunyai tekanan sistolik 150 mm Hg tetapi tekanan diastolik anda hanya 85 mm Hg, anda akan diklasifikasikan sebagai hipertensi peringkat 1, bukannya pra-hipertensi. Dan jika anda berumur lebih daripada 50 tahun, itu adalah angka diastolik terbaik untuk meramalkan risiko penyakit kardiovaskular anda.

Hello Health Group
 tidak menyediakan nasihat perubatan, rawatan atau diagnosis.


Vaksin Kanak Kanak


Hati-Hati Jika Selalu Rasa Letih, Ini 8 Cara BERKESAN Untuk Pulihkan Tenaga Anda

Tidak dapat tidur, diet tidak sihat,
tekanan
, proses penuaan, penyakit mental dan fizikal boleh menjadi punca utama keletihan. Letih badan juga boleh dikenali sebagai simptom asas pelbagai penyakit.

Walaupun keletihan tidak mempunyai kesan yang serius, ia dapat mengalirkan tenaga anda dengan cepat dan mengganggu aktiviti harian anda.

Berikut adalah beberapa tip yang berkesan bagi membantu memulihkan tenaga dan meningkatkan kualiti hidup anda.

Untuk mendapatkan lebih banyak info berkenaan kanser, anda boleh klik
di sini
.

1. Makan dengan kerap untuk kurangkan letih badan

Sesetengah doktor bersetuju bahawa makan selalunya boleh melawan keletihan badan.

Mereka mencadangkan makan makanan dalam hidangan kecil
 dan teratur sepanjang hari dan bukan makanan besar yang kurang kerap.

Makan adalah cara meningkatkan tenaga anda untuk aktiviti seharian.

2. Minum banyak air

Dehidrasi
 boleh merosotkan tenaga dan menjadikan tubuh anda sukar berfungsi dengan baik.

Oleh itu,
dehidrasi mudah menyebabkan keletihan
, terutama kepada mereka yang melakukan kerja berat atau bersenam.

Dehidrasi juga telah terbukti mengurangkan kepekaa
n. Dua liter air sehari boleh mengurangkan potensi keletihan dan memulihkan tenaga anda.

3. Tidur awal

Tidak dapat tidur adalah
salah satu faktor paling biasa menyebabkan keletihan badan
, terutamanya di kalangan warga tua.

Setiap orang perlu tidur sekurang-kurangnya 7 jam sehari untuk boleh bekerja dengan efektif pada hari berikutnya.

Doktor mengesyorkan supaya anda tidur lebih awal untuk tidur malam sepenuhnya
. Lebih-lebih lagi, tidur siang memulihkan kelemahan dan menggalakkan prestasi.

Adalah penting untuk anda ingat bahawa jangan tidur siang lebih lama daripada 30 minit. Jika tidak, anda mungkin menghadapi masalah tidur pada waktu malam.

4. K
urangkan berat untuk mendapatkan tenaga

Lebih berat anda, lebih banyak tenaga yang anda gunakan untuk sebarang aktiviti. Berat boleh meletakkan tekanan tambahan pada hati anda yang membuat anda penat.

Oleh itu, kehilangan berat badan dan memastikan tubuh sihat, membuatkan anda berasa lebih bertenaga dan kurang letih.

Penyelesaian kehilangan berat termasuk
memakan makanan yang sihat
, menjadi lebih aktif, dan melakukan lebih banyak senaman.

5. Elakkan alkohol, kafein, dan merokok

Perkara-perkara ini mempunyai kesan langsung kepada kesihatan anda secara keseluruhan. Alkohol, kafein dan rokok menyebabkan anda cepat letih, sakit kepala atau kedua-dua keadaan kesihatan fizikal dan mental yang mengalirkan tenaga anda setiap hari.

Anda harus mengurangkan alkohol, kafein,
dan merokok
, terutamanya sebelum waktu makan dan waktu tidur.

Akibatnya, apabila kesihatan anda bertambah baik, anda akan berasa kurang letih dan diri anda meningkatkan kemampuan penumpuan.

6. Kurangkan tekanan untuk meningkatkan tenaga

Tekanan menghilangkan tenaga yang paling banyak pada hari anda.

Mulakan mendapatkan ketenangan dan rawatan pernafasan untuk mengurangkan tekanan seperti yoga, latihan di gim, atau mendengar
muzik
, membaca buku.

Elakkan peristiwa yang boleh meningkatkan tekanan dan mengurangkan tenaga anda.

7. Mengambil terapi untuk kurangkan letih badan

Terdapat beberapa terapi, seperti kaunseling atau terapi perilaku kognitif (CBT) yang berkesan melawan keletihan.

Jika letih badan yang serius mengganggu kehidupan harian anda, anda harus mendapatkan sokongan perubatan untuk mendapatkan rawatan terbaik untuk kes anda.

8. Pemakanan yang lebih sihat untuk atasi letih badan

Minyak ikan mengandungi sejumlah besar omega-3 yang boleh meningkatkan kewaspadaan. Sayur-sayuran dan buah-buahan memberi anda banyak vitamin yang membekalkan tenaga untuk tubuh anda.

Telah ditunjukkan bahawa makan sihat dapat membantu mengurangkan keletihan dengan menyediakan lebih banyak nutrien dan memulihkan tenaga daripada keletihan.


Vaksin COVID-19 Kini Telah Tiba! Kenali Jenis Vaksin Yang Bakal Anda Terima Nanti

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Pasti kini ramai yang gembira dengan berita pemberian vaksin atau imunisasi oleh kerajaan. Setelah setahun lebih bergelut dengan COVID-19, ramai yang boleh menarik nafas lega mengenangkan hidup yang mungkin kembali normal tidak lama lagi.

Namun, di dalam kegembiraan kita menyambut Program Imunisasi COVID-19 Kebangsaan dengan tangan terbuka, sejauh manakah anda tahu mengenai vaksin yang diberikan?

Untuk pengetahuan anda,
bukan vaksin daripada Pfizer-BioNTech
 sahaja yang akan digunakan di Malaysia. Sebenarnya ada 4 pengeluar vaksin COVID-19 lain iaitu AstraZeneca, Sinovac, CanSino Biologics dan Sputnik V.

Buat masa ini, hanya vaksin daripada Pfizer-BioNTech sahaja yang telah mendapat kelulusan bersyarat daripada Pihak Berkuasa Kawalan Dadah (PBKD) dan NPRA pada 8 Januari 2021.

Manakala, empat lagi calon vaksin keluaran pengeluar yang lain masih sedang diproses untuk kelulusan NPRA.

Sebelum kita meneruskan pembacaan, mari lihat statistik terkini COVID-19 di Malaysia:

[covid_19]

Pemberian vaksin atau imunisasi COVID-19 di Malaysia

Setakat 28 Disember 2020, vaksin daripada AstraZeneca berserta dua lagi vaksin iaitu Janssen dan Novavax sedang melalui fasa ketiga percubaan klinikal secara besar-besaran.

Tetapi,
bermula Februari ini
, vaksin daripada kelima-lima pembekal ini akan diterima secara berperingkat untuk diagihkan kepada semua rakyat Malaysia.

Disebabkan Malaysia telah memasuki fasa pertama Program Imunisasi COVID-19 Kebangsaan, marilah kita kenali dengan lebih lanjut mengenai vaksin yang bakal kita terima nanti!

Baca juga:

1. Vaksin Pfizer-BioNTech

Vaksin Pfizer-BioNTech merupakan vaksin jenis mRNA yang berasal dari Amerika Syarikat. Menurut FDA, vaksin ini sesuai digunakan untuk individu yang berumur 16 tahun ke atas.

Vaksin ini telah digunakan di pelbagai negara seperti Amerika Syarikat, Singapura, Bahrain, Kanada dan banyak lagi.

Selain itu, info lanjut yang anda perlu tahu mengenai vaksin ini adalah:

Bilangan dos: 2

Tahap keberkesanan: 95%

Suhu penyimpanan: -75°C

Peratus penduduk dilindungi: 502

2. Vaksin AstraZeneca

Vaksin AstraZeneca merupakan sejenis vaksin vektor virus yang berasal dari United Kingdom. Berbeza dengan
vaksin Pfizer-BioNTech
, vaksin ini boleh disimpan di dalam peti sejuk biasa.

Oleh sebab itu, vaksin ini lebih mudah untuk diedarkan kepada orang ramai, lebih-lebih lagi yang berada di kawasan pedalaman.

Info lanjut berkaitan vaksin AstraZeneca ialah:

Bilangan dos: 2

Tahap keberkesanan: 62%-90%

Suhu penyimpanan: 2-8°C

Peratus penduduk dilindungi: 20%

Baca juga:

Bukan COVID-19 Saja Yang Perlu Dirisaukan Jika Ingin Melancong, Awas Dengan Penyakit Ini!

Jaga Mulut! Jika Ada Orang Yang Anda Kenal Dijangkiti COVID-19, Lakukan 5 Hal Ini

3.
Vaksin Sinovac

Berbeza dengan dua vaksin di atas, vaksin Sinovac yang dibangunkan oleh sebuah syarikat biofarmaseutikal di Beijing ini menggunakan virus nyahaktif untuk mendedahkan sistem imun badan terhadap virus COVID-19.

Namun, disebabkan ia menggunakan partikel virus yang mati, mereka yang menerima suntikan tidak akan mendapat sebarang penyakit yang serius. Vaksin ini juga mempunyai:

Bilangan dos: 2

Tahap keberkesanan: 50.4%-91.25%

Suhu penyimpanan: 2-8°C

Peratus penduduk dilindungi: 18.75%

4.
CanSino Biologics

Vaksin ini merupakan satu-satunya vaksin yang hanya memerlukan satu dos suntikan di Malaysia. Namun, vaksin ini merupakan vaksin kedua yang diluluskan selepas vaksin yang
dihasilkan oleh Johnson and Johnson.

Vaksin CanSino Biologics dilaporkan mempunyai:

Bilangan dos: 1

Tahap keberkesanan: 65.7%

Suhu penyimpanan: 2-8°C

Peratus penduduk dilindungi: 10.9%

5.
Sputnik V

Vaksin Sputnik V dari Rusia ini mampu memberikan perlindungan sebanyak 92% daripada COVID-19. Ia juga berfungsi dengan cara yang lebih kurang sama dengan vaksin AstraZeneca dari UK.

Walau bagaimanapun, apa yang berbeza mengenai vaksin ini ialah perbezaan formula untuk dos pertama dan kedua.

Walaupun berbeza formula, vaksin Sputnik V masih disahkan berkesan dengan kesan sampingan yang tidak serius semasa percubaan klinikal.

Bilangan dos: 2

Tahap keberkesanan: 91.6%

Suhu penyimpanan: -20°C

Peratus penduduk dilindungi: 10%

Semua vaksin selamat digunakan

Walaupun vaksin yang tiba di Malaysia mempunyai spesifikasi yang berbeza-beza, semuanya telah disahkan
selamat untuk penggunaan umum.

Walau bagaimanapun, itu tidak bermaksud kita perlu berhenti melakukan amalan untuk mencegah COVID-19. Amalan seperti basuh tangan dan sebagainya perlu diteruskan supaya virus ini dapat dikekang daripada terus merebak.

Oleh sebab itu, jangan risau. Tidak kiralah apa jua vaksin yang anda terima, anda akan menerima perlindungan daripada wabak COVID-19 pada masa hadapan.

Malah,
kesan sampingan vaksin
 COVID-19 juga bersifat ringan dan sementara.

Selain itu, sudahkah anda mengemaskini aplikasi MySejahtera? Kini, rakyat Malaysia sudah boleh membuat pendaftaran untuk menerima pemberian vaksin atau imunisasi COVID-19 di peranti mudah alih anda!

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Apa Perlu Buat Jika Anak Alami Anoreksia?

Punca-punca sebenar penyakit gangguan pemakanan masih tidak dapat ditentukan sehingga kini, terutamanya yang melibatkan kanak-kanak. Ini mungkin disebabkan kesan rangkuman daripada masalah psikologi, biologi dan sosial. Apa jua puncanya, ia bakal mendorong kepada komplikasi yang lebih besar dan masalah kesihatan serius yang boleh mengancam nyawa.

Mengapakah kanak-kanak hilang selera makan dengan begitu cepat?

Anoreksia adalah gangguan pemakanan yang paling kerap berlaku ketika zaman kanak-kanak atau pada peringkat awal zaman dewasa. Antara sebab terjadinya masalah ini adalah kerana mereka takut menjadi gemuk atau menjadi bahan ejekan oleh rakan-rakan di sekolah. Kanak-kanak perempuan adalah lebih cenderung mendapat anoreksia. Sementara, hanya 5-15% kanak-kanak lelaki yang menderita penyakit ini.

Terdapat banyak punca yang menyebabkan masalah gangguan pemakanan di kalangan kanak-kanak. Antaranya ialah:

Mereka beranggapan bahawa semakin mereka kurus, semakin mereka akan menjadi sihat

Kanak-kanak mudah terpengaruh dengan kata-kata dan jenaka oleh rakan sekeliling

Mereka bersikap cerewet dalam memilih makanan kegemaran

Penyakit sementara

Masalah-masalah kesihatan seperti masalah dengan sistem gastro-usus, pernafasan dan kardiovaskular

Depresi

Takut berat badan meningkat

Rasa tidak mendapat bantuan

Apakah simptom-simptom anoreksia?

Kanak-kanak yang menderita daripada anoreksia selalunya mempunyai imej yang terbantut. Apa yang mereka lihat di dalam cermin adalah imej seorang kanak-kanak yang gemuk dan berat. Sedangkan kebenarannya, mereka adalah kurus kering.
Kanak-kanak seperti ini tidak mahu menambah berat badan ataupun mengekalkan berat badan semasa.

Antara tanda-tanda anoreksia yang boleh dilihat adalah:

Keresahan

Depresi

Diet yang sama

Latihan fizikal berlebihan

Takut untuk menjadi gemuk

Menukar tabiat pemakanan

Makan makanan dalam jumlah yang sedikit

Kurang minat dengan makanan

Perkara ini boleh menjurus kepada masalah-masalah kesihatan yang serius seperti:

Kerosakan di bahagian otak, jantung dan ginjal

Denyutan nadi jantung yang tidak stabil

Rendah tekanan darah dan suhu badan

Tulang-tulang yang lebih kecil

Anoreksia boleh mengakibatkan kematian disebabkan oleh elektrolit yang tidak seimbang atau lumpuh. Walau bagaimanapun, terdapat laporan bahawa punca kematian yang paling utama berkenaan kanak-kanak anoreksia adalah bunuh diri selepas menderita depresi yang serius.

Bagaimanakah membantu kanak-kanak anoreksia untuk menjadi lebih baik?

Solusi kepada masalah ini perlu dibuat dalam kedua-dua aspek; fizikal dan mental. Galakan dan motivasi adalah cara yang terbaik untuk menolong kanak-kanak menjauhi tanggapan-tanggapan negatif berkenaan berat badan mereka. Sokongan keluarga, saudara-mara, dan teman-teman rapat adalah amat diperlukan. Semakin banyak kata-kata semangat diberikan, semakin bersemangat kanak-kanak untuk mengatasi penyakit anoreksia.

Selain itu, ibu bapa juga boleh membahagikan makanan-makanan yang biasa dimakan kepada bahagian yang lebih kecil untuk setiap hari. Snek dan makanan ringan haruslah dijauhi. Beri kanak-kanak kuasa sepenuhnya untuk memilih makanan mereka, apa yang mereka inginkan untuk makan, berapa banyak yang mereka mahu, dan bila mereka mahu makan. Hormati metabolisma mereka. Bekalkan juga kepada mereka dengan makanan-makanan yang bernutrisi dan sihat. Ibu bapa seharusnya menjadi contoh yang baik untuk anak-anak mereka mengikuti cara hidup yang sihat. Pertolongan perubatan adalah dinasihatkan di dalam kes-kes yang teruk.


Kenapa Sebilangan Wanita Memilih Untuk Menggugurkan?

Anak adalah rezeki yang tidak semua orang miliki namun yang demikian, bagi sesetengah wanita, membesarkan anak itu bukan pilihan mereka dan menggugurkan kandungan mereka adalah jalan penyelesaian yang mereka ambil. Memilih untuk menggugurkan kandungan atau meneruskan kandungan adalah pilihan peribadi akibat masalah tersendiri dan walau ramai yang menentangnya, ada pelbagai sebab kenapa seorang wanita itu pilih untuk menggugurkan.

1. Kekangan Kewangan

Bunyinya seakan-akan tidak munasabah namun bayangkan membesarkan anak dalam kemiskinan? Ianya akan menjadi pengalaman yang cukup mendugakan untuk anak dan ibunya.

Banyak hak atau idaman anak tersebut tidak mampu dipenuhi jadi sesetengah wanita yang tidak berdaya dari segi kewangan memilih untuk menggugurkan.

2. Kesilapan Zaman Remaja lalu menggugurkan kandungan

Kurangnya pengetahuan tentang kaedah pencegah kehamilan dan malang yang tidak berbau ketika seks
menyebabkan ramai remaja perempuan akhirnya mengandung.

Zaman remaja bukanlah zaman di mana seseorang itu sudah bersedia untuk membesarkan anak dengan sendirinya.

Tambahan lagi, bapa muda mereka juga mungkin tidak mahukan anak dan masih lagi hanyut dengan hiburan dan kawan-kawan.

Lebih malang,
kebanyakkan remaja hamil ini diugut oleh pasangan mereka untuk menggugurkan kandungan.

3. Darjat Perkahwinan Dan Adat

Di kebanyakkan negara-negara asia, mereka melihat adat dan budaya itu sebagai sesuatu yang wajib diikuti.

Contohnya, dalam budaya keluarga cina, mereka lebih gemar kepada anak-anak lelaki jadi sekiranya si isteri hamil dengan anak perempuan, terdapat kemungkinan di mana si isteri akan tertekan dengan kehendak budaya dan akhirnya menggugurkam kandungan.

Dalam budaya India misalnya, wanita yang tidak berkahwin tidak dibenarkan untuk ada anak tanpa nikah dan sekiranya didapati mengandung, mereka akan dibuang daripada keluarga dan komuniti malahan boleh diserang.
Untuk itu, mereka memilih untuk menggugurkan.

4. Mengggangu Pelan Kerjaya Dan Pendidikan Mereka

Dalam dunia di mana wanita kini memegang jawatan besar dan memainkan peranan penting dalam pelbagai sektor, kebanyakan daripada mereka terpaksa melepaskan kerjaya mereka kerana tanggungjawab ingin membesarkan anak.

Dalam industri pemodelan dan lakonan misalnya, mereka terpaksa direhatkan seketika daripada berkerja untuk melalui fasa mengandung dan membesarkan anak-anak.

Dalam masa ini, mereka akan banyak terlepas kursus dan perkembangan kerjaya untuk kareer mereka.

Untuk tujuan ini, demi membina kerjaya dan pendidikan mereka, mereka memilih untuk menggugurkan.

5. Anak Akibat Mangsa Rogol Atau Mangsa Penderaan Seksual, lalu menggugurkan kandungan

Mengandung akibat jenayah seperti rogol atau deraan seksual adalah bebanan berganda kepada seorang wanita.

Ianya menggangu kestabilan emosi mereka dan kesihatan mental mereka.

Masyarakat juga akan bertindak memulaukan mereka sekiranya mereka melahirkan anak ini dan untuk tujuan itu,
mereka memilih untuk menggugurkan kandungan mereka.

6. Masalah Fizikal Atau Kesihatan Mental

Ketika trimester kedua, terdapat beberapa ujian yang boleh dilakukan untuk mengesan kecacatan bayi dan kewujudan penyakit tertentu yang akan menggangu pembesaran bayi tersebut apabila mereka lahir.

Impak melahirkan anak yang cacat atau tidak sihat boleh
memberi kesan yang besar kepada kesihatan mental ibu bapa.

Ada juga kes di mana penyakit tersebut berbahaya kepada ibu mengandung dan ada juga kes di mana ibu itu tidak sihat untuk membawa kandungan.

Untuk tujuan itu, mereka memilih untuk menggugurkan.a


Ini 2 Cara Nak Buat Ikan Rebus Yang Sedap, Lagi Berselera Cicah Budu Atau Tempoyak!

Menu ikan rebus atau ikan rebus goreng merupakan antara hidangan yang amat digemari oleh orang-orang lama. Namun, jika dibeli di pasar raya, ikan yang sudah siap direbus berkemungkinan agak mahal dan lebih berbaloi jika direbus sendiri. Anda hendak tahu cara terbaik membuat menu ini? Baca penerangan di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Ikan rebus, menu orang lama

Terdapat sedikit perbezaan antara ikan yang baru disiang lalu terus digoreng dengan
ikan
 yang direbus terlebih dahulu sebelum digoreng.

Dari segi rasa dan tekstur, ikan yang direbus sebelum digoreng mempunyai rasa yang lebih sedap dan rangup.

Ia mempunyai isi yang lebih berjus selain bahagian luar ikan yang lebih rangup. Walaupun tidak digoreng,
ikan
 yang telah direbus juga enak dimakan begitu sahaja.

Bagi orang-orang tua, mereka biasanya memakan ikan ini dengan mencicahnya bersama budu, tempoyak atau
sambal belacan
.

 Ini kerana ikan yang telah direbus lebih lembut dan berlemak.

Cara membuat ikan rebus sedap

#1. Ikan yang direbus dengan asam (cara buat ikan rebus goreng Kelantan)

Teknik rebusan ikan bukan hanya menggunakan air bersih semata-mata, tetapi terdapat juga beberapa bahan tambahan lain ketika merebusnya.

Ikuti langkah-langkah di bawah ini:

Siang ikan dengan cara membuang segala insang dan isi perut untuk mengelakkan ikan cepat busuk.

Basuh bersih ikan dengan menggunakan air paip.

Masukkan
ikan
 ke dalam periuk.

Masukkan bersama beberapa hirisan lengkuas, 5 keping asam gelugur dan juga satu sudu makan garam.

Kemudian, isikan air ke dalam periuk pada paras sekadar menutupi ikan sahaja. Tidak perlu air yang terlalu banyak bagi mengelakkan
ikan
 menjadi hancur.

Buka api dapur dan rebus ikan dengan menggunakan api yang perlahan.

Apabila sudah masak, tutup api dan biarkan ikan sejuk dahulu sebelum disimpan dalam
peti ais
.

#2. Ikan kukus

Walaupun kedengaran agak berbeza dengan teknik merebus, namun secara teknikalnya, produk ikan yang terhasil daripada kaedah mengukus juga hampir sama dengan ikan yang telah direbus.

Ikuti langkah-langkah di bawah ini:

Siang
ikan
 dan bersihkan ikan seperti biasa. Lebih elok lagi jika ikan dibilas dengan bahan berasid seperti air perahan limau atau cuka.

Jika dibilas dengan bahan berasid, bilas sekali lagi dengan menggunakan air paip atau air bersih.

Setelah itu, taburkan beberapa sudu kecil garam pada ikan dan lumur garam sehingga ia merata.

Titiskan beberapa titis
cuka makan
 pada ikan. Jangan lupa untuk titiskan juga sedikit minyak masak pada ikan tersebut.

Kemudian, susun ikan dengan teratur dalam periuk pengukus anda.

Setelah ikan siap disusun, letakkan beberapa keping asam gelugur di atas susunan ikan tersebut.

Kukus
ikan
 sehingga masak. Biasanya ia akan mengambil masa sekitar 15 hingga 20 minit sahaja.

Tutup api dan biarkan ikan sejuk terlebih dahulu sebelum disimpan.

Cara simpan ikan rebus

Jika anda mahu menikmati ikan goreng rebus, sebaiknya ikan terus digoreng selepas siap direbus kerana rasanya masih segar dan berjus.

Namun, jika anda mahu menyimpannya terlebih dahulu, anda perlu menyimpannya dengan teknik yang betul untuk mengelakkan ikan cepat busuk.

Ini caranya:

Pastikan ikan benar-benar sudah sejuk sebelum mula disimpan dalam
peti ais
. Ikan yang masih panas akan menyebabkan wap air terbentuk dalam bekas dan seterusnya menyebabkan ikan cepat rosak.

Pastikan ikan ditoskan sehingga kering sebelum disimpan. Jika tidak, ikan akan mudah rosak.

Simpan ikan dalam bekas makanan yang sesuai. Elakkan menyimpannya dengan menggunakan plastik kerana ikan akan sukar untuk dipisahkan dan boleh merosakkan isi ikan kelak.

Jika ingin menyimpannya pada bahagian bawah peti sejuk, pastikan anda menghabiskannya dalam masa seminggu. Ini kerana ikan tidak dapat bertahan lama.

Jika anda menyimpan ikan pada bahagian sejuk beku, ia boleh bertahan lebih lama sehingga berbulan-bulan. Namun rasanya pasti sudah kurang enak jika disimpan terlalu lama.

Kesimpulan

Ikan yang direbus sememangnya lebih sihat jika dibandingkan dengan menu-menu ikan yang lain seperti
ikan goreng
 atau yang dimasak berkuah.

Kalori
nya lebih sedikit dan tidak menggunakan bahan yang berlebihan.

Oleh itu, mungkin anda boleh cuba amalkan menu ikan yang direbus dengan kerap di rumah selepas ini.


Anak Menangis Sampai Muka Jadi Biru? Mak Ayah Usah Biarkan! Ini Namanya Raungan Senyap

Ibu bapa mana yang tidak risau apabila melihat
anak tiba-tiba kebiruan akibat tahan nafas
.
Lebih teruk lagi jika perkara ini sering menjadi punca anak pengsan.

Mungkin ada ibu bapa yang beranggapan bahawa anak mereka sengaja tahan nafas, maka reaksi pertama adalah memarahi mereka.

Namun, apa yang anda perlu tahu adalah perbuatan ini bukannya sengaja dilakukan. Fenomena ini dikenali sebagai
breath holding spells
 atau raungan senyap kebiruan.

Ia merupakan
satu refleks di luar kawalan badan
. Ini bermakna, anak anda tidak boleh mengawalnya namun ia akan kembali normal dalam tempoh kurang daripada seminit selepas itu.

Dalam kebanyakan situasi, fenomena ini boleh diramal dan selepas faktor pencetusnya dikenal pasti, ia boleh dihindari.

Baca artikel ini untuk mengetahuinya dengan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Ketahui jenis raungan senyap kebiruan & tahan nafas

Dalam situasi anak tahan nafas sehingga nampak kebiruan, bukan semuanya akan menjurus mereka untuk pengsan.

Ia boleh berlaku dalam kalangan kanak-kanak yang berusia di antara 6 bulan hingga 6 tahun namun lazimnya dialami oleh mereka yang berusia 2 tahun.

Jika terdapat sejarah masalah kesihatan ini dalam kalangan ahli keluarga, kanak-kanak tersebut lebih berisiko untuk mengalaminya.

Terdapat dua jenis raungan senyap kebiruan yang mempunyai punca berbeza:

Raungan senyap kebiruan sianotik
 – keadaan ini boleh berlaku apabila
kanak-kanak berhenti bernafas dan wajah mereka bertukar menjadi biru
. Ia sering berpunca daripada perkara yang membuatkan mereka sedih seperti dimarahi. Semasa anak anda sedang menangis, mereka hanya menghembus nafas dan tidak menarik nafas. Ia boleh menyebabkan wajah mereka bertukar menjadi warna biru atau ungu (lebih serius).

Raungan senyap kebiruan pallid (tak bermaya)
 – keadaan ini lebih jarang berlaku dan lebih sukar untuk dijangka berbanding dengan fenomena sianotik. Berbeza dengan jenis sebelum ini, ia berlaku apabila
kanak-kanak sedang dalam ketakutan atau mereka terkejut
. Wajah mereka akan menjadi pucat lesi dan bertukar putih semasa ia sedang berlaku.

Kedua-dua jenis raungan senyap kebiruan boleh menyebabkan kanak-kanak berhenti bernafas dan kadangkala mereka boleh pengsan.

Jika keadaan ini terlalu ekstrem, ia boleh menyebabkan masalah sawan.

Apa yang ibu bapa perlu lakukan jika anak tahan nafas hingga biru?

Perkara penting yang anda perlu faham adalah ia bukannya sesuatu yang disengajakan.

Ramai ibu bapa yang akan panik dan mula memarahi anak mereka walhal ia di luar kawalan badan mereka.

Antara tanda yang boleh dialami oleh anak anda semasa episod kebiruan adalah:

Tangisan berhenti secara tiba-tiba

Kulit dan bibir menjadi kebiruan

Berhenti bernafas semasa ia sedang berlaku

Tubuh menjadi kaku dan mereka tidak bergerak

Dalam kebanyakan situasi, anak anda akan kembali normal beberapa saat selepas kebiruan.

Namun, ada juga yang kekal biru walaupun sudah lama mereka berada dalam keadaan begitu.

Baca juga:

Keadaan ini boleh berlaku terutamanya jika
ibu bapa kerap memarahi anak
 ketika mereka berada dalam episod tersebut.

Apa yang anda perlu lakukan adalah:

Anda perlu bertenang, jangan panik, berhenti daripada membuatkan anak anda sedih seperti marah dan cuba untuk menenangkan mereka.

Jangan goncang tubuh anak anda dan ketika badan mereka menjadi kaku, baringkan mereka dalam posisi mengiring.

Pastikan tiada makanan atau objek lain di dalam mulut anak anda untuk mengelakkan daripada tercekik.

Pastikan tiada perabot atau objek berbahaya berdekatan dengan anak jika mereka mula mengalami simptom sawan.

Jika anak masih tidak bernafas melebihi 1 minit, lakukan resusitasi kardiopulmonari (CPR). Ia merupakan satu prosedur kecemasan yang dilakukan dengan cara memberi tekanan pantas dan berterusan di kawasan dada mangsa dengan/tanpa memberi bantuan pernafasan secara berkala.

Bawa anak ke hospital dengan kadar segera jika keadaan menjadi lebih serius.

Cara menghindarkan episod berhenti atau tahan nafas

Bagi kebanyakan kanak-kanak, fenomena kebiruan akan hilang apabila usia mereka meningkat.

Apa yang lebih mencabar bagi ibu bapa adalah mencari jalan untuk
 mendisiplinkan anak mereka tanpa mencetuskan kebiruan
 semasa mereka sedih.

Dalam banyak keadaan, perkara ini memerlukan rujukan doktor bagi mengenal pasti jalan terbaik bagi anda dan anak anda.

Fenomena anak tahan nafas ini tidak boleh menjadi alasan untuk ibu bapa menuruti kehendak dan melayan segala kerenah anak-anak tanpa batasan.

Mereka memerlukan
tunjuk ajar dan cara untuk beradaptasi dengan perubahan emosi
 yang berlaku.

Fenomena kebiruan mungkin nampak berbahaya namun dalam kebanyakan masa, ia hanya memerlukan kesabaran dan teknik yang betul dalam menguruskan episod kebiruan.

Konklusi

Episod kebiruan yang melibatkan anak tahan nafas di luar kawalan boleh membuatkan ibu bapa panik.

Walau bagaimanapun, dalam kebanyakan kes, ia akan beransur pulih dengan sendiri dalam tempoh kurang daripada 1 minit.

Jika keadaan berlarutan, rujukan kepada doktor boleh membantu mengenal pasti punca yang menyebabkan ia menjadi serius.


Tatarias Kuku & Perawatan Kaki di Rumah

Ada apa dengan sesi tatarias kuku dan perawatan kaki professional yang membuatkannya pengalaman yang sangat terapeutik? Dengan hanya satu jam di salun kuku, anda terasa seperti menjadi wanita baru. Walau bagaimanapun, adakah anda sentiasa mempunyai wang atau masa yang cukup untuk kerap memanjakan jari tangan dan kaki anda? Kini anda boleh melakukan tatarias kuku dan perawatan kaki sendiri jika anda mempunyai peralatan yang betul.

Apa yang anda perlukan

Tab plastik atau besen;

Syampu bayi;

Garam laut / garam batu – 1 sudu besar;

Lemon – 1;

Beberapa kelopak mawar (pilihan);

Dettol / sabun cecair anti-bakteria – 2-3 titis;

Pencuci pengilat kuku;

Kapas;

Pemetik kuku/ gunting;

Pengikir kuku (biasanya ada bersama pemotong kuku);

Berus kuku;

Kayu oren;

Krim kutikel;

Pinset kutikel;

Pelembap;

Lapisan asas;

Pengilat kuku;

Lapisan atas (pilihan).

Langkah 1: Mulakan dengan kuku yang bersih

Sebelum anda bermula, pastikan kuku tangan dan kaki anda digilap dengan pencuci tanpa aseton-(aseton boleh menjadi sangat keras!). Seterusnya, perlahan-lahan bentukkan kuku anda kepada kepanjangan dan bentuk yang anda inginkan dengan menggunakan pengepit dan pengikir kuku. Adalah lebih baik untuk menggunakan pengikir kuku kristal kerana ia boleh membentuk kuku sekalipun kuku paling halus dan mengelakkan terserpih, tidak seperti pengikir papan biasa yang dibuat daripada emeri kerana boleh merosakkan kuku. Kemudian, licinkan permukaan kuku anda dengan blok buffing. Akhiri dengan permukaan blok buffing yang licin untuk kuku yang bersinar.

Langkah 2: Rendam dan skrub

Rendam tangan selama dua hingga tiga minit, dan kaki selama lima minit. Sekarang, masa untuk skrub! Campuran satu sudu gula dan satu gel minyak bayi membantu menyingkirkan sel kering dan mati dengan mudah. Baunya sedap dan menjadikan kulit terasa seperti sutera. Bilas dan lap sehingga kering.

Langkah 3: Penjagaan kutikel anda

Lembutkan kutikel anda dengan menggosok sedikit minyak ke atasnya. Kayu oren membantu mendapatkan bentuk yang cantik. Anda juga boleh menggunakan alat ini untuk membersihkan dan membuang kotoran dari bawah kuku. Sekarang bahagian yang menyeronokkan … urutan! Dapatkan pelembap yang kaya dengan vitamin dan sapukan. Jangan lupa tumit dan kutikel anda! Kebanyakan pakar dermatologi mengesyorkan produk pelembap tebal, seperti salap atau krim, untuk hasil yang terbaik. Walau bagaimanapun, sesetengah doktor mengatakan bahawa  tidak praktikal untuk selalu menggunakan produk tebal seperti jeli petroleum setiap hari. Oleh itu, anda perlu mempunyai beberapa alternatif untuk digunakan sewaktu anda aktif. Sebelum berpindah ke langkah empat, lapkan dasar kuku untuk menyingkirkan sebarang minyak dan pelembap dengan penghilang penggilap bukan aseton. Kunci untuk penggilap tahan lama adalah kuku yang sangat bersih!

Langkah 4: Jangan lupa lapisan asas

Untuk membuat lapisan pengilap kuku kelihatan licin, lapisan asas hendaklah digunakan. Satu lapisan nipis sudah mencukupi.

Langkah 5: Masa untuk mengilat

Sapukan lapisan asas pertama dan biarkan ia kering. Kemudian terus dengan lapisan kedua pengilat kuku yang anda inginkan. Seterusnya, sapukan lapisan akhir yang nipis, yang akan membantu pengilat kuku anda tahan lebih lama. Untuk melakukannya secara profesional (seperti yang anda idamkan), sapu pengilat kuku pada bahagian tengah dahulu, kemudian bahagian sisi. Perkara yang paling penting adalah untuk membuat lapisan senipis mungkin, yang akan membantu pengilat tahan lebih lama dan lebih cepat kering.

Langkah 6: Teruskan bersinar

Mengenakan lapisan atas membantu menambah sinar. Ia juga melicinkan sebarang kecomotan atau cela. Anda hanya memerlukan satu lapisan atas untuk membaikinya. Untuk menyegarkan kembali penampilan kuku anda sepanjang minggu, pertambahan satu lapisan lagi akan membuat perbezaan yang besar.

Langkah 7: Sempurnakannya

Akhir sekali, untuk mendapatkan penampilan yang baik dan sempurna, balut kayu oren dalam kapas, celupkan dalam pembersih pengilat dan padamkan kesan yang terkena pada kulit.

Jika anda tidak berniat hendak mengilat kuku anda, biarkan sahaja atau selesaikan dengan buffer kuku.

Mari kita ikuti langkah-langkah mudah ini sekali dalam sebulan untuk mencantikkan tanan dan kaki anda.


Tambah Anak Lagi Atau Sudah Cukup? Ibu, Pertimbangkan 6 Perkara Ini!

Ibu, bersediakah anda untuk mengandung lagi? Sebenarnya ada beberapa perkara perlu difikirkan sebelum membuat keputusan menambah jumlah anak.

Dalam perkongsian artikel ini, Hello Doktor akan membantu anda membuat pertimbangan dan keputusan sewajarnya.

Untuk mendapatkan lebih banyak info tentang Kehamilan, sila dapatkannya
di sini.

6 perkara perlu dipertimbangkan sebelum mengandung lagi

Memutuskan untuk
ingin menambah zuriat
 lagi atau tidak boleh menjadi perkara yang sukar kerana ia bukan sahaja melibatkan diri dan pasangan tetapi juga anak yang sudah ada dalam keluarga.

Tidak kiralah
menambah anak kedua
, ketiga atau seterusnya, terdapat beberapa perkara yang perlu dipertimbangkan dalam membantu anda membuat keputusan terbaik.

Amnya,
merancang keluarga
 adalah perkara yang sangat peribadi. Perancangan sama ada
menjadi ibu bapa buat kali pertama
, kedua atau seterusnya, ia bukanlah keputusan mudah.

Banyak perkara perlu dinilai sebelum sebarang keputusan diambil seperti usia anda dan
anak sulung
(jika merancang untuk anak kedua) dan keadaan kewangan.

Baca juga:

1. Pendapat pasangan sebelum mengandung lagi

Anda dan pasangan perlu mempunyai pandangan yang sama mengenai isu menambah zuriat ini. Mungkin anda mahukan 2 orang anak, tetapi pasangan sebaliknya.

Sekiranya
pasangan masih tidak bersedia
, apa kata beri mereka sedikit masa.

2. Fikirkan aspek kewangan sebelum menambah jumlah anak

Menjadi kewajipan untuk setiap ibu bapa memberikan kehidupan yang stabil dan selamat kepada anak-anak.

Jika keadaan kewangan semasa tidak mengizinkan untuk menambah bilangan ahli keluarga, tahan keinginan anda buat sementara.

Kos untuk membesarkan anak
 semakin meningkat saban tahun.

Anda perlu menilai kos dan sekiranya mampu untuk menyediakan kehidupan yang selesa dengan pertambahan anak lain, teruskanlah perancangan tersebut.

3. Bersediakah anak untuk mendapat adik baharu?

Sekiranya si sulung masih terlalu kecil serta memerlukan perhatian dan bantuan sepanjang masa, keadaan tersebut pastinya akan menimbulkan sedikit kesukaran untuk anda menguruskan anak yang lain.

Umumnya, jurang ideal antara dua orang anak adalah 3 tahun, tetapi dalam beberapa kes, walaupun jaraknya 7 tahun, ia masih tidak mencukupi.

Anak mungkin berasa teruja untuk mengetahui mereka bakal mempunyai adik atau rasa dikhianati. Jadi amat penting untuk memastikan anak sulung anda
bersedia dengan kehadiran adiknya.

4. Besarkah rumah jika anda ingin menambah jumlah anak?

Menambah bilangan ahli keluarga bermakna anda perlu menyediakan ruang untuk mereka juga.

Perhatikan jika keadaan rumah memerlukan sebarang perubahan atau perlu berpindah.

Sekiranya mempunyai bajet yang mencukupi untuk menyediakan ruang buat anak baharu, teruskan perancangan anak.

5. Bersedia untuk melakukan perubahan dalam gaya hidup

Sekiranya anda dan pasangan bekerja, mungkin sukar untuk
menjaga bayi baru lahir
 kerana mereka memerlukan lebih perhatian dan penjagaan.

Berbincanglah sama ada kalian berdua bersedia berkongsi tanggungjawab dan melakukan perubahan dalam gaya kehidupan untuk meluangkan lebih banyak masa bersama anak-anak anda nanti.

6. Mengandung lagi? Layanan tidak akan sama seperti kali pertama

Semasa
hamil
 anak pertama, dunia seperti meraikan anda. Namun keadaan akan menjadi berbeza pada kehamilan kedua.

Bahkan, ada kalanya anda sendiri mungkin terlupa bahawa
diri sedang mengandung
.

Jangkakan perubahan ini

Untuk menambah jumlah anak dan menjaga lebih daripada seorang anak dalam 1 masa menimbulkan rasa yang bercampur baur.

Membuat perancangan awal sebelum
bayi dilahirkan
 adalah pertaruhan terbaik yang boleh dilakukan, walaupun keadaan mungkin menjadi agak mencabar.

Anda akan menjadi lebih sibuk dan jadual harian akan menjadi lebih padat.

Di samping itu, anda juga akan mudah letih, walaupun sebelum bayi dilahirkan kerana menjaga anak semasa sedang hamil memerlukan banyak tenaga serta kesabaran yang tinggi.

Selepas bersalin pula, jangkakan untuk berdepan 6-8 minggu pertama yang penuh cabaran.

Anda akan bergelut untuk memastikan si kecil dapat
mengikut jadual penyusuan
 dan tidur yang mencukupi serta dalam masa yang sama memenuhi keperluan anak lebih tua.

Kelebihannya di sini adalah kehadiran anak kedua akan meningkatkan keyakinan terhadap kebolehan, pengetahuan dan pengalaman diri.

Tambah jumlah anak atau tidak?

Terdapat perkara asas perlu ditanya dan difikirkan setiap pasangan sebelum merancang menambah bilangan ahli keluarga.

Tanyakan kepada diri mengapa anda mahukan bayi lagi?

Adakah kerana anda mahukan anak pertama mempunyai adik-beradik? Apakah anda mengalami tekanan untuk mempunyai bayi kecil kembali? Mungkinkah anda risau bahawa ini peluang terakhir sebelum terlalu tua?

Apabila tiba masanya, fikirkan sebaiknya mengapa anda mahu atau tidak mahukan bayi lagi.

Ada perkara baik tentang mempunyai bayi yang perlu anda ingati, begitu juga dengan
kesan pemulihan selepas bersalin
, keletihan dan tekanan menjaga bayi.

Bayi adalah perkara hebat yang boleh berlaku dalam kehidupan, tetapi bersediakah anda untuk berdepan pelbagai cabaran sebelum, semasa dan
selepas kehamilan
?

Tiada jawapan betul atau salah dalam hal ini. Segalanya bergantung kepada diri dan juga pasangan untuk menentukan keputusan yang terbaik buat keluarga kalian.